CELEX: 32019R1286
Language: mt
Date: 2019-07-30 00:00:00
Title: Regolament ta' Implimentazzjoni tal-Kummissjoni (UE) 2019/1286 tat-30 ta' Lulju 2019 li jimponi dazju kumpensatorju definittiv fuq l-importazzjonijiet ta' ċertu polietilentereftalat (PET) li joriġina mill-Indja wara rieżami ta' skadenza skont l-Artikolu 18 tar-Regolament (UE) 2016/1037 tal-Parlament Ewropew u tal-Kunsill

31.7.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 202/81
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/1286
         tat-30 ta' Lulju 2019
         li jimponi dazju kumpensatorju definittiv fuq l-importazzjonijiet ta' ċertu polietilentereftalat (PET) li joriġina mill-Indja wara rieżami ta' skadenza skont l-Artikolu 18 tar-Regolament (UE) 2016/1037 tal-Parlament Ewropew u tal-Kunsill
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1037 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (1) (“ir-Regolament bażiku”), u b'mod partikolari l-Artikolu 18 tiegħu,
         Billi:
         1.   PROĊEDURA
         
         1.1.   Miżuri fis-seħħ
         
         
                     (1)
                  
                  
                     Permezz tar-Regolament (KE) Nru 2603/2000 (2), il-Kunsill impona dazji kumpensatorji definittivi fuq l-importazzjonijiet tal-polietilentereftalat (“PET”) li joriġina, inter alia, mill-Indja (“l-investigazzjoni oriġinali”).
                  
               
                     (2)
                  
                  
                     Permezz tar-Regolament (KE) Nru 1645/2005 (3), il-Kunsill emenda l-livell tal-miżuri kumpensatorji fis-seħħ kontra l-importazzjonijiet tal-PET mill-Indja. L-emendi kienu r-riżultat ta' rieżami mħaffef li tnieda skont l-Artikolu 20 tar-Regolament bażiku.
                  
               
                     (3)
                  
                  
                     Permezz tar-Regolament (KE) Nru 193/2007 (4), il-Kunsill impona dazji kumpensatorji definittivi għal perjodu ulterjuri ta' ħames snin wara rieżami ta' skadenza.
                  
               
                     (4)
                  
                  
                     Il-miżuri kumpensatorji ġew emendati sussegwentement mir-Regolament (KE) Nru 1286/2008 (5) u mir-Regolament ta' Implimentazzjoni (UE) Nru 906/2011 (6), wara rieżamijiet interim parzjali.
                  
               
                     (5)
                  
                  
                     Rieżami interim parzjali li twettaq aktar tard intemm mingħajr ma ġew emendati l-miżuri fis-seħħ mir-Regolament ta' Implimentazzjoni (UE) Nru 559/2012 (7).
                  
               
                     (6)
                  
                  
                     Permezz tar-Regolament (KE) Nru 461/2013 (8), il-Kunsill impona dazji kumpensatorji definittivi għal perjodu ulterjuri ta' ħames snin, wara rieżami ta' skadenza ieħor.
                  
               
                     (7)
                  
                  
                     Bid-Deċiżjoni 2000/745/KE (9), il-Kummissjoni aċċettat impenji li jistabbilixxu prezz minimu tal-importazzjoni minn tliet produtturi esportaturi fl-Indja. Permezz tad-Deċiżjoni ta' Implimentazzjoni 2014/109/UE (10), il-Kummissjoni rtirat l-aċċettazzjoni tal-impenji, minħabba bidla fiċ-ċirkostanzi li l-impenji kienu aċċettati taħthom.
                  
               
                     (8)
                  
                  
                     Permezz tar-Regolament (KE) Nru 2015/1350 (11), il-Kunsill emenda l-livell tal-miżuri kumpensatorji fis-seħħ kontra l-importazzjonijiet tal-PET mill-Indja, wara żewġ rieżamijiet interim parzjali.
                  
               
                     (9)
                  
                  
                     Permezz tar-Regolament ta' Implimentazzjoni (UE) Nru 2018/1468 (12), il-Kummissjoni emendat il-livell tal-miżuri kumpensatorji fis-seħħ, wara żewġ rieżamijiet interim parzjali.
                  
               
                     (10)
                  
                  
                     Il-miżuri fis-seħħ bħalissa huma dazji kumpensatorji definittivi imposti mir-Regolament tal-Kunsill (UE) Nru 461/2013, kif emendat mir-Regolament ta' Implimentazzjoni tal-Kummissjoni (UE) 2018/1468 (“il-miżuri fis-seħħ”). Dawn jikkonsistu minn dazji speċifiċi ta' bejn 0 u EUR 74,6 għal kull tunnellata għall-produtturi Indjani msemmija individwalment b'rata residwa ta' EUR 69,4 għal kull tunnellata imposta fuq l-importazzjonijiet mill-produtturi l-oħra kollha.
                  
               1.2.   Talba għal rieżami ta' skadenza
         
         
                     (11)
                  
                  
                     Wara l-pubblikazzjoni ta' notifika ta' skadenza imminenti (13) tal-miżuri kumpensatorji fis-seħħ fuq l-importazzjonijiet tal-PET li joriġinaw mill-Indja (“il-pajjiż ikkonċernat”), il-Kummissjoni rċeviet talba għal rieżami skont l-Artikolu 18 tar-Regolament bażiku.
                  
               
                     (12)
                  
                  
                     It-talba saret mill-Kumitat tal-Manifatturi tal-PET fl-Ewropa (C.P.M.E. aisbl) (“l-applikant”) li jirrappreżenta aktar minn 80 % tal-produzzjoni totali tal-Unjoni tal-PET.
                  
               
                     (13)
                  
                  
                     It-talba kienet ibbażata fuq ir-raġunijiet li l-iskadenza tal-miżuri probabbli tirriżulta f'kontinwazzjoni jew f'rikorrenza ta' sussidjar u ħsara lill-industrija tal-Unjoni.
                  
               
                     (14)
                  
                  
                     Qabel il-bidu tar-rieżami ta' skadenza, u skont l-Artikoli 22(1) u 10(7) tar-Regolament bażiku, il-Kummissjoni għarrfet lill-Gvern tal-Indja (“GOI, Government of India”) li hija kienet irċeviet talba ddokumentata kif xieraq għal rieżami u stiednet lill-GOI għal konsultazzjonijiet bil-għan li tiġi ċċarata s-sitwazzjoni fir-rigward tal-kontenut tat-talba ta' rieżami u tinstab soluzzjoni maqbula b'mod reċiproku. Il-GOI talab li l-iskadenza tiġi estiża b'ġimgħa sabiex isiru l-konsultazzjonijiet. Il-Kummissjoni tat din l-estensjoni tal-iskadenza. Fl-istess ħin, minħabba l-iskadenzi legali li japplikaw għal din l-investigazzjoni, il-bidu tar-rieżami ta' skadenza, madankollu, ma setax jiġi sospiż. Għalhekk, l-investigazzjoni tar-rieżami ta' skadenza tnediet fit-22 ta' Mejju 2018 u l-GOI kien infurmat fl-istess data kif xieraq. Barra minn hekk, il-GOI kien infurmat li l-kummenti tiegħu f'dak l-istadju fir-rigward tat-talba kontra s-sussidji xorta kienu se jitqiesu fl-investigazzjonijiet u l-konsultazzjonijiet xorta setgħu jiġu organizzati mill-aktar fis possibbli. Madankollu, il-Kummissjoni ma rċeviet l-ebda konferma mill-GOI fir-rigward tal-offerta tagħha għal konsultazzjonijiet.
                  
               1.3.   Il-bidu
         
         
                     (15)
                  
                  
                     Il-Kummissjoni wara li kkonsultat mal-Kumitat, stabbilit bl-Artikolu 15(1) tar-Regolament bażiku, stabbiliet li kien hemm biżżejjed evidenza għall-bidu ta' rieżami ta' skadenza u fit-22 ta' Mejju 2018 ħabbret, permezz ta' avviż ippubblikat f'Il-Ġurnal Uffiċjali tal-Unjoni Ewropea (14) (“in-Notifika ta' Bidu”), it-tnedija ta' rieżami ta' skadenza skont l-Artikolu 18 tar-Regolament bażiku. Fid-dawl tal-Artikolu 18(2) tar-Regolament bażiku, il-Kummissjoni ħejjiet memorandum dwar is-suffiċjenza tal-evidenza, li jinkludi l-valutazzjoni tal-Kummissjoni dwar l-evidenza kollha li għandha għad-dispożizzjoni tagħha u li abbażi tagħha l-Kummissjoni bdiet din l-investigazzjoni.
                  
               
                     (16)
                  
                  
                     Wara d-divulgazzjoni, waħda mill-partijiet interessati staqsiet dwar il-pożizzjoni tal-applikant. Ġie nnutat li t-talba saret wara l-iskadenza għall-kummenti indikati fil-punt 5.5. tan-Notifika ta' Bidu. Madankollu, it-tweġibiet għall-eżerċizzju eżistenti disponibbli fil-fajl, li jistgħu jiġu eżaminati mill-partijiet interessati, kkonfermaw li r-rekwiżiti għall-pożizzjoni ġew issodisfati. Il-kumment tal-parti kien għalhekk miċħud.
                  
               1.4.   Investigazzjoni parallela
         
         
                     (17)
                  
                  
                     Fil-25 ta' Marzu 2019, il-Kummissjoni nediet rieżami skont l-Artikolu 19(1) tar-Regolament bażiku (15). Din l-investigazzjoni ta' rieżami kienet limitata fil-kamp ta' applikazzjoni tagħha għall-forma tal-miżuri. Konsegwentement, il-forma tal-miżuri, kif estiża minn dan ir-Regolament, setgħet tiġi affettwata mir-rieżami li jinsab għaddej.
                  
               1.5.   Il-perjodu tal-investigazzjoni għal rieżami u l-perjodu meqjus
         
         
                     (18)
                  
                  
                     L-investigazzjoni ta' kontinwazzjoni jew ta' rikorrenza ta' sussidjar kopriet il-perjodu mill-1 ta' April 2017 sal-31 ta' Marzu 2018 (“il-perjodu tal-investigazzjoni għal rieżami” jew “PIR”). L-eżami tax-xejriet rilevanti għall-valutazzjoni tal-probabbiltà ta' kontinwazzjoni jew rikorrenza ta' ħsara kopra l-perjodu mill-1 ta' Jannar 2014 sal-aħħar tal-perjodu tal-investigazzjoni għal rieżami (“il-perjodu meqjus”).
                  
               1.6.   Il-partijiet interessati
         
         
                     (19)
                  
                  
                     Fin-Notifika ta' Bidu, il-Kummissjoni stiednet lill-partijiet interessati kollha biex jipparteċipaw fl-investigazzjoni. Minbarra dan, il-Kummissjoni speċifikament infurmat lill-applikant, lil produtturi magħrufa oħra tal-Unjoni, lill-produtturi esportaturi, lill-importaturi u lill-utenti fl-Unjoni li kien magħruf li kienu kkonċernati, u lill-awtoritajiet fl-Indja dwar il-bidu tar-rieżami tal-iskadenza, u stednithom biex jipparteċipaw.
                  
               
                     (20)
                  
                  
                     Il-partijiet interessati kollha ġew mistiedna jressqu l-fehmiet tagħhom, jissottomettu l-informazzjoni u jipprovdu evidenza ta' sostenn fi żmien l-iskadenzi stabbiliti fin-Notifika ta' Bidu. Il-partijiet interessati ngħataw ukoll l-opportunità li jitolbu bil-miktub seduta ta' smigħ mis-servizzi ta' investigazzjoni tal-Kummissjoni u/jew l-Uffiċjal tas-Seduta fil-proċedimenti kummerċjali.
                  
               1.6.1.   Teħid ta' kampjuni
         
         
                     (21)
                  
                  
                     Fin-Notifika tal-Bidu, il-Kummissjoni ddikjarat li hija tista' tieħu kampjun tal-partijiet interessati, f'konformità mal-Artikolu 27 tar-Regolament bażiku.
                  
               1.6.2.   Kampjunar tal-produtturi tal-Unjoni
         
         
                     (22)
                  
                  
                     Fin-Notifika ta' Bidu tagħha, il-Kummissjoni stqarret li kienet għażlet b'mod proviżorju kampjun tal-produtturi tal-Unjoni. F'konformità mal-Artikolu 27 tar-Regolament bażiku, il-Kummissjoni għażlet il-kampjun abbażi tal-akbar volum rappreżentattiv ta' produzzjoni u ta' bejgħ li seta' jiġi investigat b'mod raġonevoli fiż-żmien disponibbli, meta wieħed iqis ukoll iż-żona ġeografika. Dan il-kampjun kien jikkonsisti minn tliet produtturi tal-Unjoni. Il-produtturi tal-Unjoni magħżula għall-kampjun kienu jirrappreżentaw madwar 37 % tal-produzzjoni totali tal-Unjoni. Il-Kummissjoni stiednet lill-partijiet interessati biex jikkummentaw dwar il-kampjun proviżorju. Ma wasal l-ebda kumment sal-iskadenza u għaldaqstant il-kampjun kien ikkonfermat. Il-kampjun tqies li kien rappreżentattiv tal-industrija tal-Unjoni.
                  
               1.6.3.   Kampjunar ta' importaturi mhux relatati
         
         
                     (23)
                  
                  
                     Sabiex il-Kummissjoni setgħet tiddeċiedi jekk il-kampjunar kienx meħtieġ u, jekk ikun il-każ, biex tagħżel kampjun, l-importaturi mhux relatati/l-utenti kollha kienu mistiedna biex jipparteċipaw f'din l-investigazzjoni. Dawn il-partijiet intalbu jippreżentaw ruħhom billi jipprovdu lill-Kummissjoni bl-informazzjoni dwar il-kumpaniji tagħhom, kif mitlub fl-Anness II tan-Notifika ta' Bidu. Żewġ importaturi ppreżentaw ruħhom. Dawn kienu mistiedna biex jikkooperaw billi jimlew il-kwestjonarju. Madankollu, l-ebda wieħed miż-żewġ importaturi ma wieġeb għall-kwestjonarju li ntbagħat mill-Kummissjoni.
                  
               1.6.4.   Kampjunar tal-produtturi esportaturi
         
         
                     (24)
                  
                  
                     Sabiex il-Kummissjoni setgħet tiddeċiedi jekk il-kampjunar kienx meħtieġ u, jekk ikun il-każ, biex tagħżel kampjun, il-produtturi esportaturi kollha kienu mistiedna biex jipparteċipaw f'din l-investigazzjoni. Dawn il-partijiet intalbu jippreżentaw ruħhom billi jipprovdu lill-Kummissjoni bl-informazzjoni dwar il-kumpaniji tagħhom, kif mitlub fl-Anness II tan-Notifika ta' Bidu. Tliet produtturi esportaturi ppreżentaw ruħhom. Dawn kienu mistiedna biex jikkooperaw billi jimlew il-kwestjonarju.
                  
               1.6.5.   Kwestjonarji u żjarat ta' verifika
         
         
                     (25)
                  
                  
                     Sabiex tikseb l-informazzjoni li qieset li kienet meħtieġa għall-investigazzjoni tagħha, il-Kummissjoni bagħtet kwestjonarji lit-tliet produtturi tal-Unjoni inklużi fil-kampjun, lill-GOI, lit-tliet produtturi esportaturi u liż-żewġ importaturi li ppreżentaw ruħhom wara l-bidu.
                  
               
                     (26)
                  
                  
                     Tliet produtturi tal-Unjoni inklużi fil-kampjun, l-applikant, produttur wieħed tal-Unjoni tal-materja prima, il-GOI u żewġ produtturi esportaturi fl-Indja wieġbu għall-kwestjonarju. L-importaturi li ppreżentaw ruħhom ma weġbux għall-kwestjonarju.
                  
               
                     (27)
                  
                  
                     Il-Kummissjoni fittxet u vverifikat l-informazzjoni kollha li qieset li kienet meħtieġa biex tiġi stabbilita l-probabbiltà ta' kontinwazzjoni jew ta' rikorrenza ta' sussidjar u ta' ħsara u biex jiġu stabbiliti l-interessi tal-Unjoni. Saret ukoll żjara ta' verifika fil-bini tal-GOI f'New Delhi.
                  
               
                     (28)
                  
                  
                     Barra minn hekk, saru żjarat ta' verifika skont l-Artikolu 26 tar-Regolament bażiku fil-bini tal-kumpaniji li ġejjin:
                     
                                 (a)
                              
                              
                                 
                                    
                                       Il-produtturi tal-Unjoni:
                                    
                                 
                                 
                                             —
                                          
                                          
                                             Indorama Ventures Europe BV, in-Netherlands;
                                          
                                       
                                             —
                                          
                                          
                                             Equipolymers GmbH, l-Italja, il-Ġermanja;
                                          
                                       
                                             —
                                          
                                          
                                             Neo Group, UAB, il-Litwanja;
                                          
                                       
                           
                                 (b)
                              
                              
                                 
                                    
                                       Il-produtturi esportaturi:
                                    
                                 
                                 
                                             —
                                          
                                          
                                             Reliance Industries Limited, Mumbai (“RIL”)
                                          
                                       
                                             —
                                          
                                          
                                             IVL Dhunseri Petrochem Industries Private Limited, Kolkata (“IDIPL”)
                                          
                                       
                           
               2.   IL-PRODOTT TAĦT RIEŻAMI U L-PRODOTT SIMILI
         
         2.1.   Il-prodott taħt rieżami
         
         
                     (29)
                  
                  
                     Il-prodott soġġett għal dan ir-rieżami huwa l-istess bħal fl-investigazzjoni oriġinali, jiġifieri l-polietilentereftalat (PET) li għandu numru ta' viskożità ta' 78 ml/g jew iżjed, skont l-Istandard ISO 1628-5, li bħalissa jaqa' taħt il-kodiċi NM 3907 61 00 u li joriġina mill-Indja (“il-prodott taħt rieżami”).
                  
               2.2.   Il-prodott simili
         
         
                     (30)
                  
                  
                     Ġie kkunsidrat li l-prodott taħt rieżami li jiġi prodott fl-Indja u jiġi esportat lejn l-Unjoni u l-prodott li jiġi manifatturat u li jinbiegħ fl-Unjoni mill-Industrija tal-Unjoni għandhom l-istess karatteristiċi fiżiċi u kimiċi bażiċi, u l-istess użi bażiċi. Għalhekk dawn tqiesu bħala prodotti simili skont it-tifsira tal-Artikolu 2(c) tar-Regolament bażiku.
                  
               3.   PROBABBILTÀ TA' KONTINWAZZJONI JEW TA' RIKORRENZA TA' SUSSIDJAR
         
         
                     (31)
                  
                  
                     Fuq il-bażi tas-sussidji investigati fir-rieżamijiet preċedenti, l-informazzjoni inkluża fit-talba għal rieżami, l-informazzjoni mressqa mill-GOI u mill-produtturi esportaturi kkonċernati, kif ukoll it-tweġibiet għall-kwestjonarju tal-Kummissjoni, ġew investigati l-miżuri li ġejjin li allegatament jinvolvu l-għoti ta' programmi ta' sussidju:
                     Programmi ta' sussidju fuq skala nazzjonali:
                     
                                 (a)
                              
                              
                                 L-Iskema ta' Awtorizzazzjoni Avvanzata (AAS, Advance Authorisation Scheme)
                              
                           
                                 (b)
                              
                              
                                 “L-Iskema tar-Restituzzjoni tad-Dazji” skont l-Artikolu 3(2) (DDS)
                              
                           
                                 (c)
                              
                              
                                 L-Iskema ta' Promozzjoni tal-Esportazzjoni ta' Oġġetti Kapitali (EPCGS, Export Promotion Capital Goods Scheme)
                              
                           
                                 (d)
                              
                              
                                 L-Iskema ta' Esportazzjoni tal-Merkanzija mill-Indja (MEIS, Merchandise Exports from India Scheme)
                              
                           
                                 (e)
                              
                              
                                 Programmi ta' sussidju reġjonali:l-Iskema ta' Eżenzjoni mid-Dazju fuq l-Elettriku ta' Gujarat (GEDES, Gujarat Electricity Duty Exemption Scheme)
                              
                           
               
                     (32)
                  
                  
                     Skont l-Artikolu 18 tar-Regolament bażiku, il-Kummissjoni jenħtieġ li teżamina jekk hemmx evidenza ta' kontinwazzjoni ta' sussidjar, irrispettivament mill-ammont tiegħu. Minħabba s-sejbiet tal-eżistenza tal-kontinwazzjoni tas-sussidjar fir-rigward tal-maġġoranza tas-sussidji ewlenin ikkumpensati fl-investigazzjoni oriġinali, ma kien hemm l-ebda ħtieġa li jiġu investigati s-sussidji l-oħra kollha li l-ilmentatur allega li jeżistu.
                  
               
                     (33)
                  
                  
                     Is-sussidji speċifikati fil-premessa ta' hawn fuq u li ġew ikkumpensati fil-passat, huma bbażati fuq id-dokumenti ta' politika u l-leġiżlazzjoni li ġejjin.
                  
               
                     (34)
                  
                  
                     L-iskemi AAS, EPCGS, u MEIS huma bbażati fuq l-Att dwar il-Kummerċ Barrani (Żvilupp u Regolazzjoni) tal-1992 (Nru 22 tal-1992) li daħal fis-seħħ fis-7 ta' Awwissu 1992 (“l-Att dwar il-Kummerċ Barrani”). L-Att dwar il-Kummerċ Barrani jawtorizza lill-GOI biex joħroġ notifiki dwar il-politika tal-esportazzjoni u l-importazzjoni. Dawn huma miġburin fil-qosor fid-dokumenti tal-“Politika dwar il-Kummerċ Barrani”, li jinħarġu mill-Ministeru tal-Kummerċ kull ħames snin u jiġu aġġornati b'mod regolari.
                  
               
                     (35)
                  
                  
                     Żewġ dokumenti tal-Politika tal-Kummerċ Barrani huma rilevanti għall-perjodu tal-investigazzjoni għal rieżami: Il-Politika tal-Kummerċ Barrani 2015-20 (“FTP 2015-20”) u l-Politika tal-Kummerċ Barrani 2015-20 aġġornata (“FTP 2015-20 aġġornata”). Din tal-aħħar daħlet fis-seħħ fil-5 ta' Diċembru 2017. Il-GOI jistabbilixxi wkoll il-proċeduri li jirregolaw l-FTP 2015-20 u l-FTP 2015-20 aġġornata f'“Manwal ta' Proċeduri, 2015-20” (“HOP 2015-20”) u f'“Manwal ta' Proċeduri 2015-20” aġġornat (“HOP 2015-20” aġġornat) rispettivament. Dan tal-aħħar daħal fis-seħħ fil-5 ta' Diċembru 2017.
                  
               
                     (36)
                  
                  
                     L-AAS, l-EPCGS, u l-MEIS huma bbażati fuq l-FTP 2015-20 u fuq l-FTP 2015-20 aġġornata kif ukoll fuq l-HOP 2015-20 u l-HOP 2015-20 aġġornat.
                  
               
                     (37)
                  
                  
                     L-iskema DDS hija bbażata fuq it-taqsima 75 tal-Att dwar id-Dwana tal-1962, fuq it-taqsima 37 tal-Att tas-Sisa Ċentrali tal-1944, fuq it-taqsimiet 93A u 94 tal-Att Finanzjarju tal-1994 u fuq id-Dwana, Dazji tas-Sisa Ċentrali u Regoli ta' Restituzzjoni ta' Taxxa tas-Servizz tal-1995. Ir-rati ta' restituzzjoni huma ppubblikati fuq bażi regolari.
                  
               
                     (38)
                  
                  
                     L-iskema GEDES hija bbażata fuq l-Att dwar id-Dazju fuq l-Elettriku ta' Gujarat tal-1958 (“l-Att dwar l-Elettriku”) taħt it-Taqsima 3(2) (vii) u (viii) kif emendat minn żmien għal żmien fil-Gazzetta tal-Gvern ta' Gujarat.
                  
               3.1.   L-Iskema ta' Awtorizzazzjoni Avvanzata (AAS)
         
         
                     (39)
                  
                  
                     Il-Kummissjoni stabbilixxiet li produttur esportatur wieħed li kkoopera uża l-AAS matul il-perjodu tal-investigazzjoni għal rieżami.
                  
               3.1.1.   Bażi Ġuridika
         
         
                     (40)
                  
                  
                     Id-deskrizzjoni dettaljata tal-iskema tinsab fil-paragrafi minn 4.03 sa 4.24 tal-FTP 2015-20 u tal-FTP 2015-20 aġġornata u fil-kapitoli minn 4.04 sa 4.52 tal-HOP 2015-20 u tal-HOP 2015-20 aġġornat.
                  
               3.1.2.   Eliġibbiltà
         
         
                     (41)
                  
                  
                     L-AAS tikkonsisti f'sitt sottoskemi, kif deskritt f'iktar dettall fil-premessa (42) ta' hawn taħt. Dawn is-sottoskemi jvarjaw, inter alia, fil-kamp ta' applikazzjoni tal-eliġibbiltà. Il-manifatturi-esportaturi u n-negozjanti-esportaturi “marbuta ma'” manifatturi ta' sostenn huma eliġibbli għall-AAS għall-esportazzjonijiet fiżiċi, u għall-AAS għas-sottoskemi ta' rekwiżit annwali. Il-manifatturi-esportaturi li jfornu lill-esportatur finali huma eliġibbli għall-AAS għall-provvisti intermedji. Kuntratturi ewlenin li jfornu lill-kategoriji ta' “esportazzjoni preżunta” imsemmija fil-paragrafu 7.02 tal-FTP 2015-20 u l-FTP 2015-20 aġġornata, bħal fornituri ta' unità orjentata lejn l-esportazzjoni (“EOU”, export oriented unit), huma eliġibbli għas-sottoskema tal-esportazzjoni preżunta tal-AAS. Eventwalment, fornituri intermedji għall-manifatturi-esportaturi huma eliġibbi għal benefiċċji ta' “esportazzjoni preżunta” skont is-sottoskemi tal-Ordni għar-Rilaxx bil-Quddiem u l-ħruġ ta' ittra ta' kreditu interna immedjatament kif tagħlaq dik ta' qabel.
                  
               3.1.3.   Implimentazzjoni prattika
         
         
                     (42)
                  
                  
                     L-AAS tista' tinħareġ għal:
                  
               
                     (43)
                  
                  
                     Esportazzjonijiet fiżiċi: Din hija s-sottoskema ewlenija. Din tippermetti l-importazzjoni bla dazju ta' materjali ta' input għall-produzzjoni li tirriżulta fi prodott speċifiku għall-esportazzjoni. “Fiżiċi” f'dan il-kuntest tfisser li l-prodott għall-esportazzjoni jrid iħalli t-territorju Indjan. Permess għall-importazzjoni u obbligu għall-esportazzjoni inkluż it-tip ta' prodott għall-esportazzjoni huma speċifikati fil-liċenzja;
                  
               
                     (44)
                  
                  
                     Rekwiżit annwali: Tali awtorizzazzjoni mhijiex marbuta ma' prodott speċifiku għall-esportazzjoni, iżda ma' grupp ta' prodotti usa' (pereżempju, prodotti kimiċi u dawk relatati). Id-detentur tal-liċenzja jista' – sa ċertu limitu tal-valur stabbilit mill-prestazzjoni tal-esportazzjoni preċedenti tiegħu – jimporta mingħajr dazju kwalunkwe input li għandu jintuża fil-manifattura ta' kwalunkwe wieħed mill-oġġetti li jaqgħu taħt dan il-grupp ta' prodotti. Dan jista' jagħżel li jesporta kwalunkwe prodott li jirriżulta li jaqa' taħt il-grupp ta' prodotti li juża tali materjal eżentat mid-dazju;
                  
               
                     (45)
                  
                  
                     Provvisti intermedji: Din is-sottoskema tkopri l-każijiet meta żewġ manifatturi jkunu beħsiebhom jipproduċu prodott wieħed għall-esportazzjoni u jaqsmu l-proċess ta' produzzjoni. Il-manifattur-esportatur li jipproduċi l-prodott intermedju jista' jimporta materjali ta' input mingħajr dazju u jista' jikseb għal dan l-għan AAS għal provvisti intermedji. L-esportatur aħħari jiffinalizza l-produzzjoni u huwa obbligat li jesporta l-prodott lest;
                  
               
                     (46)
                  
                  
                     Esportazzjonijiet preżunti: Din is-sottoskema tippermetti lil kuntrattur ewlieni jimporta inputs mingħajr dazju li huma meħtieġa fil-manifattura ta' oġġetti li għandhom jinbiegħu bħala “esportazzjonijiet preżunti”. Skont il-GOI, l-esportazzonijiet preżunti jirreferu għal dawk it-tranżazzjonijiet li fihom l-oġġetti fornuti ma jħallux il-pajjiż. Għadd ta' kategoriji ta' provvisti huma meqjusa bħala esportazzjonijiet preżunti dment li l-oġġetti jkunu manifatturati fl-Indja, eż. il-provvista ta' oġġetti lejn EOU jew lejn kumpanija li tinsab f'żona ekonomika speċjali (“SEZ”, special economic zone);
                  
               
                     (47)
                  
                  
                     Ordni għar-Rilaxx bil-Quddiem (“ARO”): Id-detentur tal-AAS li jkun beħsiebu jġib l-inputs minn sorsi indiġeni, minflok b'importazzjoni diretta, għandu l-għażla li jġibhom permezz ta' AROs. F'tali każijiet, l-Awtorizzazzjonijiet bil-Quddiem jiġu vvalidati bħala AROs u jiġu ttrasferiti lill-fornitur lokali mal-wasla tal-oġġetti speċifikati fihom. L-approvazzjoni tal-ARO tintitola lill-fornitur lokali għall-benefiċċji ta' esportazzjonijiet preżunti kif stabbilit fil-paragrafu 7.03 tal-FTP 2015-20 u l-FTP 2015-20 aġġornata (jiġifieri AAS għal provvisti intermedji/esportazzjoni preżunta, restituzzjoni ta' esportazzjoni preżunta u rifużjoni ta' dazju tas-sisa finali). Il-mekkaniżmu ARO jirrifondi t-taxxi u d-dazji lill-fornitur minflok ma jirrifondihom lill-esportatur finali fil-forma ta' restituzzjoni/rifużjoni tad-dazji. Ir-rifużjoni tat-taxxi/dazji hija disponibbli kemm għall-inputs indiġeni kif ukoll għall-inputs importati;
                  
               
                     (48)
                  
                  
                     Ittra ta' kreditu interna wara l-oħra: Din is-sottoskema tkopri għal darb'oħra l-provvisti indiġeni lil detentur tal-Awtorizzazzjoni bil-Quddiem. Id-detentur ta' Awtorizzazzjoni bil-Quddiem jista' javviċina bank biex jiftaħ ittra ta' kreditu interna favur fornitur lokali. L-awtorizzazzjoni se tiġi vvalidata mill-bank għall-importazzjoni diretta, b'konnessjoni biss mal-valur u l-volum tal-oġġetti miġjuba minn sorsi lokali minflok ma jkunu importati. Il-fornitur lokali se jkun intitolat għall-benefiċċji ta' esportazzjoni preżunta kif stipulat fil-paragrafu 7.03 tal-FTP 2015-20 u l-FTP 2015-20 aġġornata (jiġifieri AAS għall-provvisti intermedji/esportazzjoni preżunta, restituzzjoni tad-dazju fuq l-esportazzjoni preżunta u r-rifużjoni tad-dazju tas-sisa finali).
                  
               
                     (49)
                  
                  
                     Il-Kummissjoni sabet li produttur esportatur wieħed li kkoopera kiseb konċessjonijiet taħt l-ewwel sottoskema permezz ta' din l-iskema, jiġifieri taħt l-AAS għall-esportazzjonijiet fiżiċi matul il-perjodu tal-investigazzjoni għal rieżami. Għalhekk, mhuwiex meħtieġ li jkun stabbilit l-ammont ta' kumpens tas-sottoskemi li jifdal li ma ntużawx.
                  
               
                     (50)
                  
                  
                     Għal skopijiet ta' verifika mill-awtoritajiet Indjani, detentur ta' Awtorizzazzjoni bil-Quddiem huwa legalment obbligat li jżomm “kont veru u propju tal-konsum u utilizzazzjoni ta' prodotti bla dazju importati/akkwistati domestikament” f'format speċifikat (il-kapitolu 4.51 u l-Appendiċi 4H HOP 2015-20, u l-HOP 2015-20 aġġornat), jiġifieri reġistru ta' konsum attwali. Dan ir-reġistru jrid jiġi verifikat minn kontabilist estern awtorizzat/kontabilist tal-kostijiet u x-xogħlijiet li joħroġ ċertifikat li jiddikjara li r-reġistri preskritti u r-rekords rilevanti ġew eżaminati u li l-informazzjoni fornuta skont l-Appendiċi 4H hija vera u korretta f'kull aspett.
                  
               
                     (51)
                  
                  
                     Fir-rigward tas-sottoskema użata matul il-perjodu tal-investigazzjoni għal rieżami mill-kumpanija kkonċernata, jiġifieri l-esportazzjonijiet fiżiċi, il-konċessjoni ta' importazzjoni u l-obbligu għall-esportazzjoni huma ffissati fil-volum u fil-valur mill-GOI u huma ddokumentati fuq l-Awtorizzazzjoni. Barra minn hekk, fil-mument tal-importazzjoni u tal-esportazzjoni, it-tranżazzjonijiet korrispondenti għandhom jiġu ddokumentati mill-Uffiċjali tal-Gvern fuq l-Awtorizzazzjoni. Il-volum tal-importazzjonjiet permessi skont l-AAS huwa ddeterminat mill-GOI fuq il-bażi ta' Regoli Standard ta' Input Output (“SIONs”, Standard Input Output Norms) li jeżistu għall-biċċa l-kbira tal-prodotti inkluż il-prodott taħt rieżami.
                  
               
                     (52)
                  
                  
                     Il-materjali importati biex jintużwa bħala input mhumiex trasferibbli u għandhom jintużaw biex ikun maħdum il-prodott għall-esportazzjoni li jirriżulta. L-obbligu għall-esportazzjoni jrid jiġi ssodisfat fil-limitu ta' żmien stipulat wara l-ħruġ tal-liċenzja (18-il xahar b'żewġ estensjonijiet possibbli ta' 6 xhur kull waħda).
                  
               
                     (53)
                  
                  
                     M'hemm l-ebda rabta mill-qrib bejn l-inputs importati u l-prodotti lesti esportati. Il-materjali tal-input eliġibbli jistgħu jiġu importati u jintużaw ukoll għal prodotti differenti mill-prodott taħt rieżami. Barra minn hekk, il-liċenzji għal diversi prodotti jistgħu jiġu kkombinati flimkien. Dan ifisser li l-esportazzjonijiet bil-liċenzja tal-AAS ta' prodott wieħed jistgħu jawtorizzaw importazzjonijiet mingħajr dazju ta' inputs bil-liċenzja tal-AAS għal prodott ieħor.
                  
               
                     (54)
                  
                  
                     L-investigazzjoni wriet li l-ebda waħda mil-liċenzji tal-AAS li ntużaw mill-produttur esportatur ma ġiet magħluqa. Barra minn hekk, il-produttur esportatur ma kellux dan ir-reġistru tal-konsum ivverifikat minn kontabilist estern awtorizzat. Għalhekk, anke jekk il-produttur esportatur spjega li l-konsum tal-inputs kien qed jiġi rrapportat abbażi tal-fatturi tal-konsum tiegħu, il-produttur eportatur ma setax juri kwalunkwe appendiċi 4H għal-liċenzji tal-AAS tiegħu.
                  
               3.1.4.   Konklużjoni dwar l-AAS
         
         
                     (55)
                  
                  
                     L-eżenzjoni mid-dazji ta' importazzjoni hija sussidju skont it-tifsira tal-Artikolu 3(1)(a)(ii) u l-Artikolu 3(2) tar-Regolament bażiku, jiġifieri din tikkostitwixxi kontribuzzjoni finanzjarja tal-GOI peress li tnaqqas id-dħul mid-dazju li kieku kien ikun dovut u tagħti benefiċċju lill-esportatur investigat peress li ttejjeb il-likwidità tiegħu.
                  
               
                     (56)
                  
                  
                     Barra minn hekk, l-esportazzjonijiet fiżiċi taħt l-AAS jiddependu fil-liġi fuq il-prestazzjoni tal-esportazzjoni, u għalhekk preżunti bħala speċifiċi u kumpensabbli skont l-Artikolu 4(4), l-ewwel subparagrafu, il-punt (a) tar-Regolament bażiku. Mingħajr impenn ta' esportazzjoni, kumpanija ma tistax tikseb benefiċċji taħt din l-iskema.
                  
               
                     (57)
                  
                  
                     Is-sottoskema li ntużat f'dan il-każ ma tistax titqies bħala sistema ta' restituzzjoni tad-dazju jew sistema ta' restituzzjoni b'sostituzzjoni permissibbli skont it-tifsira tal-Artikolu 3(1)(a)(ii) tar-Regolament bażiku. Din ma tikkonformax mar-regoli stabbiliti fl-Anness I, entrata (i), l-Anness II (definizzjoni u regoli għar-restituzzjoni) u l-Anness III (definizzjoni u regoli għar-restituzzjoni b'sostituzzjoni) tar-Regolament bażiku. Il-GOI ma applikax sistema jew proċedura ta' verifika b'mod effettiv biex jikkonferma jekk l-inputs ġewx ikkunsmati fil-produzzjoni tal-prodott esportat u f'liema ammonti (l-Anness II(4) tar-Regolament bażiku u, fil-każ ta' skemi ta' restituzzjoni b'sostituzzjoni, l-Anness III(II)(2) tar-Regolament bażiku). Huwa kkunsidrat ukoll li l-SIONs għall-prodott taħt rieżami ma kinux preċiżi biżżejjed u li fihom infushom, dawn l-SIONs ma jistgħux jikkostitwixxu sistema ta' verifika ta' konsum reali peress li t-tfassil ta' dawk in-normi standard ma jippermettix li l-GOI jivverifika bi preċiżjoni suffiċjenti x'ammonti ta' inputs ġew ikkunsmati fil-produzzjoni tal-esportazzjoni. Barra minn hekk, il-GOI ma għamilx eżami ulterjuri bbażat fuq l-inputs reali involuti, għalkemm dan ikollu jsir fin-nuqqas ta' sistema ta' verifika applikata b'mod effettiv (l-Anness II(5) u l-Anness III(II)(3) tar-Regolament bażiku).
                  
               
                     (58)
                  
                  
                     Għalhekk, is-sottoskema hija kumpensabbli.
                  
               3.1.5.   Kalkolu tal-ammont tas-sussidju
         
         
                     (59)
                  
                  
                     Fin-nuqqas ta' sistemi tar-restituzzjoni tad-dazji jew sistemi tar-restituzzjoni b'sostituzzjoni permessibbli, il-Kummissjoni vverifikat ir-rata tal-konsum attwali tal-inputs rilevanti. Il-Kummissjoni sabet li r-rata tal-konsum attwali kienet ftit anqas mis-SION. Filwaqt li l-kumpanija sostniet li se tagħlaq il-liċenzji rilevanti abbażi tal-konsum reali u għalhekk mhu se jkun hemm l-ebda remissjoni eċċessiva, l-ebda liċenzja ma kienet ingħalqet fil-mument tal-verifika u b'hekk il-Kummissjoni ma setgħetx tivverifika dan. Peress li l-liċenzji kienu ngħataw abbażi tal-SION, fin-nuqqas ta' sistema ta' verifika applikata b'mod effettiv, il-kumpanija setgħet tagħlaqhom billi tuża l-SION bħala r-rata tal-konsum. F'dan il-każ, id-differenza bejn r-rata tal-konsum reali u rata tal-konsum irrapportata bbażata fuq l-SION twassal għal remissjoni eċċessiva li tikkostitwixxi sussidju kumpensabbli skont l-Artikolu 3(1)(a)(ii) tar-Regolament bażiku.
                  
               
                     (60)
                  
                  
                     Skont l-Artikolu 7(2) tar-Regolament bażiku, ir-remissjoni eċċessiva jenħtieġ li tkun allokata fuq il-fatturat totali mill-esportazzjoni tal-prodott taħt rieżami matul il-perjodu tal-investigazzjoni għal rieżami bħala d-denominatur xieraq, minħabba li s-sussidju jiddependi fuq il-prestazzjoni tal-esportazzjoni u ma ngħatax b'referenza għall-kwantitajiet manifatturati, prodotti, esportati jew trasportati.
                  
               
                     (61)
                  
                  
                     B'kunsiderazzjoni ta' kemm kienet żgħira d-differenza bejn l-SION u r-rata tal-konsum attwali, kieku l-liċenzja kollha ngħalqet abbażi tal-SION, ir-remissjoni eċċessiva u b'hekk l-ammont tas-sussidju kumpensabbli kienu jkunu wkoll negliġibbli. Għaldaqstant, il-Kummissjoni stabbilixxiet li r-rati tas-sussidju fir-rigward ta' din l-iskema matul il-perjodu tal-investigazzjoni għal rieżami kienu negliġibbli iżda xorta pożittivi. Għalhekk, il-Kummissjoni kkonkludiet li dan is-sussidju għadu meqjus bħala kumpensabbli.
                  
               3.2.   “Skema tar-Restituzzjoni tad-Dazji” skont l-Artikolu 3(2) (DDS)
         
         
                     (62)
                  
                  
                     Il-Kummissjoni stabbilixxiet li l-produtturi esportaturi li kkooperaw użaw id-DDS matul il-perjodu tal-investigazzjoni għal rieżami.
                  
               3.2.1.   Bażi Ġuridika
         
         
                     (63)
                  
                  
                     Il-bażi ġuridika applikabbli matul il-perjodu tal-investigazzjoni għal rieżami kienet ir-Regoli ta' Restituzzjoni tad-Dazji tad-Dwana u tas-Sisa Ċentrali tal-1995 (“ir-Regoli tad-DDS tal-1995”), kif emendati fl-2006 (16) u mbagħad ġew sostitwiti mir-Regoli ta' Restituzzjoni tad-Dazji tad-Dwana u tas-Sisa Ċentrali tal-2017 (17) (“ir-Regoli tal-2017”) li daħlu fis-seħħ fl-1 ta' Ottubru 2017. L-Artikolu 3(2) tar-Regoli tad-DDS tal-1995 jirregola l-metodu ta' kalkolu ta' din l-iskema tar-restituzzjoni tad-dazju. L-artikolu 12(1)(a)(ii) tar-Regoli tad-DDS imsemmi jirregola d-Dikjarazzjoni li l-produtturi esportaturi jeħtieġ li jippreżentaw sabiex jibbenefikaw mill-iskema. Dawn ir-Regoli baqgħu identiċi fir-Regoli tad-DDS tal-2017 u jikkorrispondu għall-Artikolu 3(2) u l-Artiklou13(1)(a)(ii) rispettivament.
                  
               
                     (64)
                  
                  
                     Barra minn hekk, iċ-Ċirkulari Nru 24/2001 (18) fiha struzzjonijiet speċifiċi dwar kif għandhom jiġu implimentati l-Artikolu 3(2) u d-Dikjarazzjoni li l-esportaturi jeħtieġ li jipproduċu skont l-Artikolu12(1)(a)(ii).
                  
               
                     (65)
                  
                  
                     L-Artikolu 4 tar-Regoli tad-DDS tal-1995 tistipula li l-Gvern Ċentrali jista' jirrevedi l-ammont jew ir-rati ddeterminati skont l-Artikolu 3. Il-Gvern għamel għadd ta' modifiki, l-aħħar dawk li rrivedew ir-rati huma n-Notifika Nru 110/2015 – CUSTOMS (N.T.) tas-16 ta' Novembru 2015 (19) u n-Notifiki Nru 131/2016 – CUSTOMS (N.T.) tal-31 ta' Ottubru 2016 (20). Bħala riżultat, għall-prodott taħt rieżami matul il-perjodu tal-investigazzjoni għal rieżami, ir-rata kienet ta' 1,5 % tal-valur FOB tal-prodotti esportati.
                  
               3.2.2.   Eliġibbiltà
         
         
                     (66)
                  
                  
                     Kwalunkwe manifattur-esportatur jew negozjant-esportatur huwa eliġibbli għal din l-iskema.
                  
               3.2.3.   Implimentazzjoni prattika
         
         
                     (67)
                  
                  
                     Skont din l-iskema, kwalunkwe kumpanija attiva fl-esportazzjoni ta' prodotti eliġibbli hija intitolata li tirċievi ammont li jikkorrispondi għal perċentwal tal-valur FOB iddikjarat tal-prodott esportat. L-Artikolu 3(2) tar-Regoli ta' Restituzzjoni tad-Dazji tad-Dwana u tas-Sisa Ċentrali jispeċifika kif l-ammont tas-sussidju għandu jkun ikkalkulat:
                     
                                 “(2)
                              
                              
                                 Fid-determinazzjoni tal-ammont jew ir-rata ta' rifużjoni taħt din ir-regola, il-Gvern Ċentrali għandu jqis, -
                                 
                                             (a)
                                          
                                          
                                             
                                                il-kwantità jew il-valur medju ta' kull klassi jew deskrizzjoni tal-materjali li minnhom klassi partikolari ta' merkanzija hija normalment prodotta jew manifatturata fl-Indja;
                                             
                                          
                                       
                                             (b)
                                          
                                          
                                             
                                                il-kwantità jew il-valur medju ta' materjali importati jew materjali soġġetti għas-sisa użati għall-produzzjoni jew manifattura fl-Indja fi klassi partikolari ta' oġġetti;
                                             
                                          
                                       
                                             (c)
                                          
                                          
                                             
                                                l-ammont medju ta' dazji mħallsa fuq materjali importati jew materjali soġġetti għas-sisa użati fil-manifattura ta' prodotti nofshom lest, komponenti u prodotti intermedji li huma użati fil-manifattura ta' oġġetti;
                                             
                                          
                                       
                                             (d)
                                          
                                          
                                             
                                                l-ammont medju tad-dazji mħallsa fuq materjali moħlija fil-proċess ta' manifattura u aġenti katalitiċi:
                                             
                                             Sakemm kwalunkwe tali skart jew aġent katalitiku jintuża mill-ġdid f'xi proċess ta' manifattura jew jiġi mibjugħ, l-ammont medju tad-dazji fuq l-iskart jew aġent katalitiku użat mill-ġdid jew mibjugħ għandu jitnaqqas ukoll;
                                          
                                       
                                             (e)
                                          
                                          
                                             
                                                l-ammont medju ta' dazji mħallas fuq materjali importati jew materjali soġġetti għas-sisa li jintużaw biex tinżamm il-merkanzija tal-esportazzjoni jew għall-ippakkjar tagħha;
                                             
                                          
                                       
                                             (f)
                                          
                                          
                                             
                                                kwalunkwe informazzjoni oħra li l-Gvern Ċentrali jista' jqis relevanti jew utli għal dan il-għan.”
                                          
                                       
                           
               
                     (68)
                  
                  
                     Fi kliem ieħor, il-GOI bbaża l-ammont rimborżabbli fuq il-valuri medji tal-industrija kollha tad-dazji doganali rilevanti mħallsa fuq materja prima importata u proporzjon ta' konsum medju tal-industrija miġbur minn dak li l-GOI jqis bħala manifatturi rappreżentattivi tal-prodotti eliġibbli għall-esportazzjoni. Il-GOI mbagħad jesprimi l-ammont li għandu jiġi rimborżat bħala perċentwal tal-valur medju ta' esportazzjoni ta' prodotti esportati eliġibbli.
                  
               
                     (69)
                  
                  
                     Il-GOI juża dan il-perċentwal biex jikkalkula l-ammont tar-restituzzjoni tad-dazji li l-esportaturi kollha eliġibbli huma intitolati li jirċievu. Ir-rata għal din l-iskema hija ddeterminata mill-GOI fuq il-bażi ta' prodotti individwali. Għall-prodott taħt rieżami matul il-perjodu tal-investigazzjoni għal rieżami, ir-rata kienet ta' 1,5 % kif spjegat fil-premessa (65).
                  
               
                     (70)
                  
                  
                     Biex tkun eliġibbli għall-benefiċċji minn din l-iskema, kumpanija trid tesporta. Fil-mument meta d-dettalji tal-konsenja jiddaħħlu fis-Server Doganali, huwa indikat li l-esportazzjoni qed issir taħt id-DDS u l-ammont DDS huwa ffissat irrevokabbilment. Wara li l-kumpanija tat-trasport marittimu tkun ippreżentat Manifest Ġenerali tal-Esportazzjoni u l-uffiċċju doganali jkun qabbel b'mod sodisfaċenti dak id-dokument mad-data tal-polza ta' esportazzjoni, il-kundizzjonijiet kollha jkunu ssodisfati biex jawtorizzaw il-ħlas tal-ammont ta' restituzzjoni jew b'pagament dirett fuq il-kont bankarju tal-esportatur jew b'abbozz.
                  
               
                     (71)
                  
                  
                     L-esportatur għandu jipproduċi wkoll evidenza ta' realizzazzjoni tar-rikavati mill-esportazzjoni permezz ta' Ċertifikat ta' Realizzazzjoni Bankarja (“BRC”). Dan id-dokument jista' jiġi pprovdut wara li jkun tħallas l-ammont ta' restituzzjoni iżda l-GOI se jirkupra l-ammont imħallas jekk l-esportatur jonqos milli jissottometti l-BRC fl-iskadenza mogħtija.
                  
               
                     (72)
                  
                  
                     L-ammont tar-restituzzjoni jista' jintuża għal kwalunkwe skop u, skont l-istandards Indjani tal-kontabbiltà, l-ammont jista' jitniżżel fuq bażi tad-dovuti bħala dħul fil-kontijiet kummerċjali, mat-twettiq tal-obbligu għall-esportazzjoni.
                  
               
                     (73)
                  
                  
                     Il-leġiżlazzjoni u l-istruzzjonijiet amministrattivi rilevanti jistipulaw li l-amministrazzjoni doganali Indjana ma għandha tirrikjedi l-ebda evidenza li l-esportatur li jitlob ir-restituzzjoni tad-dazji kellu jġarrab jew se jkollu jġarrab obbligazzjoni ta' dazju doganali għall-importazzjoni tal-materja prima meħtieġa għall-manifattura tal-prodott esportat (21). Barra minn hekk, matul iż-żjara ta' verifika, il-GOI kkonferma li l-kumpaniji li jġibu l-materja prima kollha domestikament inkorporata fil-PET esportat xorta se jibbenefikaw mir-rata sħiħa kkalkulata skont l-Artikolu 3(2) imsemmija hawn fuq. Din l-investigazzjoni wriet ukoll li fil-prattika dan kien il-każ għal esportatur kooperatur wieħed, li bbenefika minn benefiċċji taħt id-DDS minkejja li ma importa lanqas unità waħda tal-materji primi ewlenin (l-Aċidu Tereftaliku Ppurifikat (“PTA”) u l-Glikol tal-Monoetilen (“MEG”)) li ntużaw għall-produzzjoni tal-prodott taħt rieżami.
                  
               3.2.4.   Konklużjoni dwar id-DDS
         
         
                     (74)
                  
                  
                     Id-DDS tipprovdi sussidju skont it-tifsira tal-Artikolu 3(1)(a)(ii) u l-Artikolu 3(2) tar-Regolament bażiku. L-hekk imsejjaħ ammont tar-restituzzjoni tad-dazju huwa kontribuzzjoni finanzjarja mill-GOI minħabba li jieħu l-forma ta' dħul mitluf (jiġifieri d-dazji tal-importazzjoni allegatament miġbura mill-GOI li jiġu rimborżati jew rimessi f'eċċess). Ma hemm l-ebda restrizzjoni fuq l-użu ta' dawn il-fondi. Barra minn hekk, l-ammont tar-restituzzjoni tad-dazji jagħti benefiċċju lill-esportatur, minħabba li jtejjeb il-likwidità tiegħu b'ammonti żejda ta' dazji fuq l-importazzjoni rimborżati jew maħfura mill-GOI.
                  
               
                     (75)
                  
                  
                     Ir-rata tar-restituzzjoni tad-dazji għall-esportazzjonijiet hija ddeterminata mill-GOI fuq bażi ta' kull prodott għalih. Madankollu, għalkemm is-sussidju huwa msejjaħ restituzzjoni tad-dazji, l-iskema m'għandhiex il-karatteristiċi kollha ta' sistema ta' restituzzjoni tad-dazji jew sistema ta' restituzzjoni b'sostituzzjoni permessibbli skont it-tifsira tal-Artikolu 3(1)(a)(ii) tar-Regolament bażiku; l-iskema lanqas ma tikkonforma mar-regoli stabbiliti fl-Anness I, entrata (I), l-Anness II (definizzjoni u regoli għar-restituzzjoni) u l-Anness III (definizzjoni u regoli għar-restituzzjoni b'sostituzzjoni) tar-Regolament bażiku. Il-ħlas f'kontanti lill-esportatur mhuwiex neċessarjament marbut ma' ħlasijiet attwali ta' dazji fuq l-importazzjoni fuq il-materja prima, u mhuwiex kreditu ta' dazju biex ipatti għad-dazji fuq importazzjoni ta' materja prima fil-passat jew fil-futur. Barra minn hekk, ma hemm l-ebda sistema jew proċedura fis-seħħ biex tikkonferma liema inputs huma kkonsmati fil-produzzjoni tal-prodotti għall-esportazzjoni u f'liema ammonti. Barra minn hekk, il-GOI ma għamilx eżami ulterjuri bbażat fuq l-inputs reali involuti, għalkemm dan ikollu jsir fin-nuqqas ta' sistema ta' verifika applikata b'mod effettiv (l-Anness II(5) u l-Anness III(II)(3) tar-Regolament bażiku).
                  
               
                     (76)
                  
                  
                     Il-pagament mill-GOI wara l-esportazzjonijiet li jkun sar minn esportaturi jiddependi fuq il-prestazzjoni tal-esportazzjoni u għalhekk din l-iskema hija meqjusa bħala speċifika u kumpensabbli skont l-Artikolu 4(4)(a) tar-Regolament bażiku.
                  
               
                     (77)
                  
                  
                     Fid-dawl ta' dan ta' hawn fuq, ġie konkluż li d-DDS hija kumpensabbli.
                  
               3.2.5.   Kalkolu tal-ammont tas-sussidju
         
         
                     (78)
                  
                  
                     Skont l-Artikolu 3(2) u l-Artikolu 5 tar-Regolament bażiku, il-Kummissjoni kkalkolat l-ammont tas-sussidjar f'termini tal-benefiċċju mogħti lir-reċevitur, li nstab li jeżisti matul il-perjodu tal-investigazzjoni għal rieżami. F'dan ir-rigward, il-Kummissjoni stabbilixxiet li l-benefiċċju huwa mogħti lir-riċevitur fil-mument meta ssir tranżazzjoni ta' esportazzjoni f'din l-iskema. F'dan il-mument il-GOI jkun obbligat li jħallas l-ammont, li jikkostitwixxi kontribuzzjoni finanzjarja skont it-tifsira tal-Artikolu 3(1)(a) tar-Regolament bażiku. Ladarba l-awtoritajiet doganali joħorġu polza tat-tagħbija tal-esportazzjoni li turi, inter alia, l-ammont li għandu jingħata għal dik it-tranżazzjoni ta' esportazzjoni, il-GTI ma jkollu l-ebda diskrezzjoni dwar jekk jagħtix is-sussidju. Fid-dawl ta' dan ta' hawn fuq, il-Kummissjoni kkunsidrat xieraq li l-benefiċċju skont id-DDS jiġi vvalutat fir-rigward tas-somma tal-ammonti miksuba fuq it-tranżazzjonijiet tal-esportazzjoni li jkunu saru taħt dan il-programm matul il-perjodu tal-investigazzjoni għal rieżami.
                  
               
                     (79)
                  
                  
                     Wieħed mill-produtturi esportaturi ppreżenta evidenza tad-dazji doganali mħallsa fuq l-importazzjonijiet tal-MEG, wieħed miż-żewġ materji primi ewlenin li jintużaw mill-kumpanija biex timmanifattura l-PET. Minkejja n-nuqqas ta' sistema jew ta' proċedura li tikkonferma liema inputs ġew ikkunsmati fil-produzzjoni tal-prodotti esportati u f'liema ammonti, il-Kummissjoni wettqet verifika tad-dazji doganali mħallsa għall-kalkolu tar-remissjoni eċċessiva skont l-Anness II(5) tar-Regolament bażiku. Il-verifika kkonfermat li l-MEG kollu kkunsmat fil-produzzjoni tal-PET kien impurtat u li l-ammont tad-dazji fuq l-importazzjoni rrappurtat kien effettivament imħallas fuq il-MEG inkorporat fil-PET esportat matul il-perjodu tal-investigazzjoni għal rieżami. Fuq din il-bażi, il-Kummissjoni kkalkulat il-livell tas-sussidjar fuq ir-remissjoni eċċessiva biss.
                  
               
                     (80)
                  
                  
                     Skont l-Artikolu 7(2) tar-Regolament bażiku, il-Kummissjoni allokat dawn l-ammonti tas-sussidju fuq il-fatturat totali mill-esportazzjoni tal-prodott taħt rieżami matul il-perjodu tal-investigazzjoni għal rieżami bħala d-denominatur xieraq, minħabbba li s-sussidju huwa kontinġenti fuq il-prestazzjoni tal-esportazzjoni u ma ngħatax b'referenza għall-kwantitajiet manifatturati, prodotti, esportati jew trasportati.
                  
               
                     (81)
                  
                  
                     Għalhekk, il-Kummissjoni stabbilixxiet li rati tas-sussidju fir-rigward ta' din l-iskema matul il-perjodu tal-investigazzjoni għal rieżami kienu jammontaw għal 0,38 % għall-IDIPL u għal 1,44 % għall-RIL. Għalhekk, il-Kummissjoni kkonkludiet li dan is-sussidju għadu meqjus bħala kumpensabbli.
                  
               3.3.   L-Iskema ta' Promozzjoni tal-Esportazzjoni ta' Oġġetti Kapitali (EPCGS, Export Promotion Capital Goods Scheme)
         
         
                     (82)
                  
                  
                     Il-Kummissjoni stabbilixxiet li l-produtturi esportaturi kkonċernati rċevew konċessjonijiet skont l-EPCGS, li setgħu jiġu allokati lill-prodott taħt rieżami fil-perjodu tal-investigazzjoni għal rieżami.
                  
               3.3.1.   Bażi ġuridika
         
         
                     (83)
                  
                  
                     Id-deskrizzjoni dettaljata tal-EPCGS tinsab fil-Kapitolu 5 tal-FTP 2015-20 u tal-FTP 2015-20 aġġornata kif ukoll fil-kapitolu 5 tal-HOP 2015-20 u tal-HOP 2015-20 aġġornat.
                  
               3.3.2.   Eliġibbiltà
         
         
                     (84)
                  
                  
                     Il-manifatturi-esportaturi, in-negozjanti-esportaturi “marbuta ma'” manifatturi ta' appoġġ u fornituri ta' servizzi huma eliġibbli għal din l-iskema.
                  
               3.3.3.   Implimentazzjoni prattika
         
         
                     (85)
                  
                  
                     Bil-kundizzjoni ta' obbligu għall-esportazzjoni, kumpanija hija permessa li timporta oġġetti kapitali (oġġetti kapitali ġodda jew użati li m'għandhomx aktar minn 10 snin) b'rata ta' dazju mnaqqsa. Gћal dan il-gћan, il-GOI joћroġ liċenzja tal-EPCGS b'applikazzjoni u bi ħlas ta' miżata. L-iskema tipprevedi rata ta' dazju mnaqqsa fuq l-importazzjoni, applikabbli għall-oġġetti kapitali kollha importati b'din l-iskema. Sabiex jiġi ssodisfat l-obbligu tal-esportazzjoni, l-oġġetti kapitali importati jridu jintużaw biex jiġi prodott ċertu ammont ta' oġġetti meqjusa għall-esportazzjoni matul perjodu partikolari. Skont l-FTP 2015-20 u l-FTP 2015-20 aġġornata, l-oġġetti kapitali jistgħu jiġu importati b'rata ta' dazju ta' 0 % taħt l-EPCGS. L-obbligu għall-esportazzjoni li jammonta għal sitt darbiet id-dazju ffrankat irid jiġi ssodisfat f'perjodu massimu ta' sitt snin.
                  
               
                     (86)
                  
                  
                     Id-detentur ta' liċenzja tal-EPCGS jista' jġib ukoll l-oġġetti kapitali lokalment. F'dan il-każ, il-manifattur indiġenu ta' oġġetti kapitali jista' japprofitta huwa stess mill-benefiċċju ta' importazzjoni mingħajr dazju tal-komponenti meħtieġa għall-manifattura ta' tali oġġetti kapitali. Alternattivament, il-manifattur indiġenu jista' jiddikjara l-benefiċċju ta' esportazzjoni preżunta fir-rigward tal-provvista ta' oġġetti kapitali lil detentur tal-liċenzja tal-EPCGS.
                  
               3.3.4.   Konklużjoni dwar l-EPCGS
         
         
                     (87)
                  
                  
                     L-EPCGS tipprovdi sussidji skont it-tifsira tal-Artikolu 3(1)(a)(ii) u l-Artikolu 3(2) tar-Regolament bażiku. It-tnaqqis fuq id-dazju jikkostitwixxi kontribuzzjoni finanzjarja mill-GOI, billi din il-konċessjoni tnaqqas id-dħul mid-dazju tal-GOI li kieku kien ikun dovut lilu. Barra minn hekk, din tagħti benefiċċju fuq l-esportatur daqs l-ammont tat-tnaqqis fuq id-dazju.
                  
               
                     (88)
                  
                  
                     Barra minn dan, l-EPCGS hija kontinġenti fil-liġi fuq il-prestazzjoni tal-esportazzjoni, billi tali liċenzji ma jistgħux jinkisbu mingħajr impenn ta' esportazzjoni. Għalhekk hija meqjusa speċifika u kumpensabbli skont l-Artikolu 4(4), l-ewwel subparagrafu, punt (a) tar-Regolament bażiku.
                  
               
                     (89)
                  
                  
                     L-EPCGS ma tistax titqies bħala sistema ta' restituzzjoni tad-dazji jew sistema ta' restituzzjoni b'sostituzzjoni permissibbli skont it-tifsira tal-Artikolu 3(1)(a)(ii) tar-Regolament bażiku. L-oġġetti kapitali mhumiex koperti mill-kamp ta' applikazzjoni ta' tali sistemi permissibbli, kif stipulat fl-Anness I punt (i), tar-Regolament bażiku, minħabba li ma jiġux ikkunsmati fil-produzzjoni tal-prodotti esportati.
                  
               3.3.5.   Kalkolu tal-ammont tas-sussidju
         
         
                     (90)
                  
                  
                     Il-Kummissjoni kkalkolat l-ammont tas-sussidju skont l-Artikolu 7(3) tar-Regolament bażiku, abbażi tad-dazju doganali mhux imħallas fuq oġġetti kapitali importati mifruxa fuq perjodu li jirrifletti l-perjodu ta' deprezzament normali ta' tali oġġetti kapitali fl-industrija kkonċernata. L-ammont tas-sussidju għall-perjodu tal-investigazzjoni għal rieżami mbagħad ġie kkalkulat billi l-ammont totali tad-dazju doganali mhux imħallas ġie diviż bil-perjodu ta' deprezzament. L-ammont ikkalkulat b'dan il-mod, li jista' jiġi attribwit għall-perjodu tal-investigazzjoni għal rieżami, ġie aġġustat permezz taż-żieda tal-imgħax matul dan il-perjodu biex ikun rifless il-valur totali tal-benefiċċju maż-żmien. Ir-rata kummerċjali tal-imgħax matul il-perjodu tal-investigazzjoni fl-Indja kienet meqjusa xierqa għal dan il-għan.
                  
               
                     (91)
                  
                  
                     L-ebda wieħed mill-produtturi esportaturi Indjani ma talab tnaqqis tal-miżati biex jiksbu s-sussidju mill-ammont totali tas-sussidju kif huma intitolati għalih skont l-Artikolu 7(1)(a).
                  
               
                     (92)
                  
                  
                     Skont l-Artikolu 7(2) u 7(3) tar-Regolament bażiku, il-Kummissjoni allokat dan l-ammont tas-sussidju fuq il-fatturat mill-esportazzjoni tal-prodott taħt rieżami matul il-perjodu tal-investigazzjoni għal rieżami bħala d-denominatur, minħabba li s-sussidju jiddependi fuq il-prestazzjoni tal-esportazzjoni u ma ngħatax b'referenza għall-kwantitajiet manifatturati, prodotti, esportati jew trasportati.
                  
               
                     (93)
                  
                  
                     Fuq il-bażi ta' dan ta' hawn fuq, il-Kummissjoni stabbilixxiet li r-rati tas-sussidju fir-rigward ta' din l-iskema matul il-perjodu tal-investigazzjoni għal rieżami kienu jammontaw għal 0,09 % għall-IDIPL u għal 0,30 % għall-RIL. Għalhekk, il-Kummissjoni kkonkludiet li dan is-sussidju għadu meqjus bħala kumpensabbli.
                  
               3.4.   L-Iskema ta' Esportazzjoni tal-Merkanzija mill-Indja (MEIS, Merchandise Export from India Scheme)
         
         
                     (94)
                  
                  
                     Instab li ż-żewġ produtturi esportaturi li kkooperaw irċevew benefiċċji taħt l-MEIS matul il-perjodu tal-investigazzjoni għal rieżami.
                  
               3.4.1.   Bażi ġuridika
         
         
                     (95)
                  
                  
                     Id-deskrizzjoni dettaljata tal-EPCGS tinsab fil-Kapitolu 3 tal-FTP 2015-20 u tal-FTP 2015-20 aġġornata kif ukoll fil-kapitolu 3 tal-HOP 2015-20 u tal-HOP 2015-20 aġġornat.
                  
               
                     (96)
                  
                  
                     L-MEIS daħlet fis-seħħ fl-1 ta' April 2015.
                  
               3.4.2.   Eliġibbiltà
         
         
                     (97)
                  
                  
                     Kwalunkwe manifattur-esportatur jew negozjant-esportatur huwa eliġibbli għal din l-iskema.
                  
               3.4.3.   Implimentazzjoni prattika
         
         
                     (98)
                  
                  
                     Il-kumpaniji eliġibbli jistgħu jibbenefikaw mill-MEIS billi jesportaw prodotti speċifiċi lejn pajjiżi speċifiċi li huma kkategorizzati fil-Grupp A (“Swieq Tradizzjonali” inklużi l-Istati Membri kollha tal-UE), fil-Grupp B (“Swieq Emerġenti u Fokus”) u l-Grupp C (“Swieq oħrajn”). Il-pajjiżi li jaqgħu taħt kull grupp u l-lista ta' prodotti b'rati ta' ppremjar korrispondenti huma speċifikati fl-Appendiċi 3B tal-HOP aġġornat.
                  
               
                     (99)
                  
                  
                     Il-benefiċċju jieħu l-forma ta' kreditu ta' dazju ekwivalenti għal perċentwal tal-valur FOB tal-esportazzjoni.
                  
               
                     (100)
                  
                  
                     Fiż-żmien meta l-MEIS daħlet fis-seħħ f'April 2015, il-prodott taħt rieżami ma kienx inkluż fl-Appendiċi 3B u għaldaqstant ma kienx eliġibbli għall-benefiċċji tal-MEIS. Madankollu, fid-29 ta' Ottubru 2015 permezz tal-Avviż Pubbliku Nru 44/2015-2020, l-esportazzjonijiet tal-PET lejn il-pajjiżi tal-Grupp A u B saru eliġibbli għal benefiċċju tal-MEIS li jammonta għal 2 % tal-valur FOB tal-esportazzjonijiet. Permezz tal-Avviż Pubbliku Nru 06/2015-2020, l-esportazzjonijiet lejn il-pajjiżi tal-Grupp C saru eliġibbli għall-istess benefiċċju ta' 2 % fl-4 ta' Mejju 2016.
                  
               
                     (101)
                  
                  
                     Skont il-paragrafu 3.06 tal-FTP 2015-20 u l-FTP 2015-20 aġġornata, ċerti tipi ta' esportazzjonijiet huma esklużi mill-iskema, pereżempju, l-esportazzjonijiet ta' oġġetti importati jew oġġetti ttrasbordati, esportazzjonijiet preżunti, esportazzjonijiet ta' servizzi u l-fatturat tal-esportazzjoni ta' unitajiet li joperaw taħt żoni ekonomiċi speċjali/unitajiet li joperaw fl-esportazzjoni.
                  
               
                     (102)
                  
                  
                     Il-krediti tad-dazju taħt l-MEIS huma liberament trasferibbli u validi għal perjodu ta' 18-il xahar mid-data tal-ħruġ filwaqt li ċ-ċertifikati tal-krediti tad-dazju li nħarġu fl-1 ta' Jannar 2016 jew wara din id-data għandhom ikunu validi għal perjodu ta' 24 xahar mid-data tal-ħruġ skont il-paragrafu 3.13 tal-HOP 2015-20 aġġornat. Jistgħu jintużaw għal: (i) ħlas tad-dazji doganali fuq l-importazzjonijiet ta' inputs jew ta' oġġetti inklużi oġġetti kapitali, (ii) ħlas ta' dazji tas-sisa fuq l-akkwist domestiku ta' inputs jew ta' oġġetti inklużi oġġetti kapitali u ħlas, (iii) ħlas tat-taxxa tas-servizzi fuq l-akkwist ta' servizzi.
                  
               
                     (103)
                  
                  
                     Fuq is-sit web tad-Direttorat Ġenerali tal-Kummerċ Barrani trid timtela applikazzjoni onlajn għat-talba tal-benefiċċji taħt l-MEIS. Id-dokumentazzjoni rilevanti (poloz tat-tagħbija, ċertifikat bankarju ta' konferma u ċertifikat tal-iżbark) trid tkun mehmuża mal-applikazzjoni onlajn. L-Awtorità Reġjonali (“RA”) rilevanti tal-GOI toħroġ il-kreditu tad-dazju wara li tagħmel skrutinju tad-dokumenti. Sakemm l-esportatur jipprovdi d-dokumentazzjoni rilevanti, l-RA ma għandha l-ebda diskrezzjoni fuq l-għoti tal-krediti tad-dazji.
                  
               3.4.4.   Konklużjoni dwar l-MEIS
         
         
                     (104)
                  
                  
                     L-MEIS tipprovdi sussidji skont it-tifsira tal-Artikolu 3(1)(a)(ii) u l-Artikolu 3(2) tar-Regolament bażiku. Kreditu ta' dazju tal-MEIS huwa kontribuzzjoni finanzjarja mill-GOI, billi l-kreditu eventwalment jintuża biex ipatti għad-dazji tal-importazzjoni mħallsa fuq l-oġġetti kapitali, u b'hekk inaqqas id-dħul mid-dazju tal-GOI li kieku kien irid jitħallas. Barra minn hekk, il-kreditu ta' dazju tal-MEIS jagħti benefiċċju lill-esportatur, li mhuwiex soġġett għal ħlas ta' dawk id-dazji fuq l-importazzjoni.
                  
               
                     (105)
                  
                  
                     Barra dan, l-MEIS hija kontinġenti fil-liġi fuq il-prestazzjoni tal-esportazzjoni, u għalhekk hija meqjusa bħala speċifika u kumpensabbli skont l-Artikolu 4(4), l-ewwel subparagrafu, il-punt (a) tar-Regolament bażiku.
                  
               3.4.5.   Kalkolu tal-ammont tas-sussidju
         
         
                     (106)
                  
                  
                     Skont l-Artikolu 3(2) u l-Artikolu 5 tar-Regolament bażiku, il-Kummissjoni kkalkolat l-ammont tas-sussidji kumpensabbli f'termini tal-benefiċċju mogħti lir-reċevitur, li nstab li jeżisti matul il-perjodu tal-investigazzjoni għal rieżami. F'dan ir-rigward, il-Kummissjoni stabbilixxiet li l-benefiċċju huwa mogħti lir-riċevitur fil-mument meta ssir tranżazzjoni ta' esportazzjoni f'din l-iskema. F'dan il-mument, il-GOI joħroġ kreditu ta' dazju li huwa mniżżel fil-kotba mill-produttur esportatur bħala kont riċevibbli li jista' jiġi kkumpensat mill-produttur esportatur fi kwalunkwe mument. Dan jikkostitwixxi kontribuzzjoni finanzjarja skont it-tifsira tal-Artikolu 3(1)(a)(ii) tar-Regolament bażiku. Ladarba l-awtoritajiet doganali joħorġu l-polza tal-esportazzjoni, il-GOI ma jkollu l-ebda diskrezzjoni dwar jekk jagħtix is-sussidju. Fid-dawl ta' dan ta' hawn fuq, il-Kummissjoni kkunsidrat xieraq li l-benefiċċju skont l-MEIS jiġi vvalutat bħala s-somma tal-ammonti miksuba fuq it-tranżazzjonijiet tal-esportazzjoni li jkunu saru b'din l-iskema matul il-perjodu tal-investigazzjoni għal rieżami.
                  
               
                     (107)
                  
                  
                     Skont l-Artikolu 7(2) u (3) tar-Regolament bażiku, il-Kummissjoni allokat dan l-ammont tas-sussidju fuq il-fatturat mill-esportazzjoni tal-prodott taħt rieżami matul il-perjodu tal-investigazzjoni għal rieżami bħala denominatur xieraq, minħabba li s-sussidju huwa kkkondizzjonat mill-prestazzjoni tal-esportazzjoni u ma ngħatax b'referenza għall-kwantitajiet manifatturati, prodotti, esportati jew trasportati.
                  
               
                     (108)
                  
                  
                     Fuq il-bażi ta' dan ta' hawn fuq, il-Kummissjoni stabbilixxiet li r-rati tas-sussidju fir-rigward ta' din l-iskema matul il-perjodu tal-investigazzjoni għal rieżami kienu jammontaw għal 1,92 % għall-IDIPL u għal 1,94 % għall-RIL. Għalhekk, il-Kummissjoni kkonkludiet li dan is-sussidju għadu meqjus bħala kumpensabbli.
                  
               3.5.   Skema ta' Eżenzjoni mid-Dazju fuq l-Elettriku ta' Gujarat (GEDES)
         
         
                     (109)
                  
                  
                     Il-Kummissjoni sabet li kumpanija waħda rrikorriet għal din il-miżura matul il-perjodu tal-investigazzjoni għal rieżami. Madankollu, peress li kien jidher li l-benefiċċju mogħti lil din il-kumpanija kien negliġibbli, il-Kummissjoni ddeċidiet li ma tinvestigax aktar din il-miżura, peress li fil-kuntest tar-rieżamijiet ta' skadenza, m'hemm l-ebda ħtieġa li jiġi kkalkulat l-ammont preċiż tas-sussidjar (il-kontinwazzjoni tiegħu biss).
                  
               3.6.   L-ammont ta' sussidji kumpensabbli
         
         
                     (110)
                  
                  
                     Abbażi tal-kunsiderazzjonijiet ta' hawn fuq, il-Kummissjoni sabet li l-ammont aggregat ta' sussidji kumpensabbli skont id-dispożizzjonijiet tar-Regolament bażiku, espress ad valorem, għall-produtturi esportaturi inklużi fil-kampjun kien ta' 2,3 % u 3,6 % rispettivament, u dan juri kontinwazzjoni ta' sussidjar matul il-perjodu tar-rieżami.
                     
                        Tabella 1
                     
                     
                        Rati għas-sussidji kkumpensati individwali
                     
                     
                                  
                              
                              
                                 DDS
                              
                              
                                 EPCGS
                              
                              
                                 MEIS
                              
                              
                                 TOTAL
                              
                           
                                 IDIPL
                              
                              
                                 0,38 %
                              
                              
                                 0,09 %
                              
                              
                                 1,92 %
                              
                              
                                 2,3 %
                              
                           
                                 RIL
                              
                              
                                 1,44 %
                              
                              
                                 0,30 %
                              
                              
                                 1,94 %
                              
                              
                                 3,6 %
                              
                           
               3.7.   Konklużjoni dwar il-probabbiltà ta' kontinwazzjoni tas-sussidjar
         
         
                     (111)
                  
                  
                     Skont l-Artikolu 18(2) tar-Regolament bażiku, ġie eżaminat jekk l-iskadenza tal-miżuri fis-seħħ x'aktarx twassal għal kontinwazzjoni ta' sussidjar.
                  
               
                     (112)
                  
                  
                     Kif stabbilit fil-premessi minn (30) sa (109), ġie stabbilit li matul il-perjodu tal-investigazzjoni għal rieżami, l-esportaturi Indjani tal-prodott taħt rieżami komplew jibbenefikaw minn sussidjar kumpensabbli mill-awtoritajiet Indjani.
                  
               
                     (113)
                  
                  
                     Il-programmi ta' sussidju jagħtu benefiċċji rikorrenti u m'hemm l-ebda indikazzjoni li dawn il-benefiċċji se jiġu eliminati b'mod gradwali fil-futur prevedibbli. Barra minn hekk, kull esportatur huwa eliġibbli għal diversi sussidji minn dawn.
                  
               
                     (114)
                  
                  
                     Ġie eżaminat ukoll jekk l-esportazzjonijiet lejn l-Unjoni jsirux f'volumi sinifikanti f'każ li jitneħħew il-miżuri.
                  
               
                     (115)
                  
                  
                     L-Indja hija produttur kbir tal-prodott taħt rieżami. Abbażi tad-data li nġabret matul l-investigazzjoni, l-Indja kellha kapaċità tal-produzzjoni ta' madwar 1 500 000 – 2 300 000 tunnellata matul il-perjodu tal-investigazzjoni għal rieżami. B'riżultat ta' dan, l-eċċess tal-kapaċità fuq id-domanda domestika kien stmat għal madwar 800 - 900 elf tunnellata fil-perjodu tal-investigazzjoni għal rieżami, li jirrappreżenta madwar 25 % tal-konsum totali tal-Unjoni matul il-perjodu tal-investigazzjoni għal rieżami.
                  
               
                     (116)
                  
                  
                     F'dawn iċ-ċirkostanzi, hemm probabbiltà kbira li l-volumi tal-esportazzjonijiet issusidjati tal-prodott taħt rieżami lejn l-Unjoni, li kienu diġà sinifikanti matul il-perjodu tal-investigazzjoni għal rieżami, jiżdiedu f'każ li l-miżuri jiġu rrevokati. Għalhekk, il-Kummissjoni kkonkludiet li kien hemm probabbiltà ta' kontinwazzjoni ta' sussidjar.
                  
               4.   PROBABBILTÀ TA' KONTINWAZZJONI JEW TA' RIKORRENZA TA' ĦSARA
         
         4.1.   Id-definizzjoni tal-industrija tal-Unjoni u tal-produzzjoni tal-Unjoni
         
         
                     (117)
                  
                  
                     Matul il-perjodu tal-investigazzjoni għal rieżami, il-prodott simili kien immanifatturat minn wieħed u għoxrin produttur tal-Unjoni. Tlieta minn dawk il-produtturi huma rrappreżentati mill-applikant. Dawk il-wieħed u għoxrin produttur tal-Unjoni jikkostitwixxu l-“industrija tal-Unjoni” skont it-tifsira tal-Artikolu 9(1) u 10(6) tar-Regolament bażiku. Kif deskritt fil-premessa (22), it-tliet produtturi tal-Unjoni ġew inklużi fil-kampjun u l-kampjun jammonta għal madwar 37 % tal-produzzjoni totali tal-Unjoni.
                  
               
                     (118)
                  
                  
                     Xi partijiet interessati sostnew li jeżistu diversi relazzjonijiet bejn l-industrija tal-Unjoni u l-produtturi esportaturi fl-Indja li għandhom jiġu skrutinizzati bir-reqqa. L-investigazzjoni kkonfermat li ma teżisti l-ebda rabta kummerċjali jew amministrattiva bejn l-entitajiet sa fejn huwa kkonċernat is-suq tal-Unjoni, u għalhekk ma kien hemm l-ebda raġuni biex jiġi eskluż kwalunkwe produttur tal-Unjoni mill-“industrija tal-Unjoni”.
                  
               
                     (119)
                  
                  
                     Barra minn hekk, wara d-divulgazzjoni, parti interessata ddikjarat li l-inklużjoni ta' produttur wieħed tal-Unjoni fil-kampjun u l-produttur esportatur relatat tiegħu fl-Indja xekklu serjament il-legalità proċedurali tal-investigazzjoni u possibbilment għawġet is-sejbiet tal-Kummissjoni dwar il-ħsara. L-ewwel nett, kif indikat fil-premessa (22), il-kampjun tal-produtturi tal-Unjoni tqies bħala rappreżentattiv tal-industrija tal-Unjoni u ma wasal l-ebda kumment f'dan ir-rigward. It-tieni, ir-relazzjoni bejn il-produttur tal-Unjoni u l-produttur esportatur relatat ma affettwatx l-imġiba tal-produttur tal-Unjoni fis-suq tal-Unjoni minħabba li, kif ikkonfermat mill-investigazzjoni, id-deċiżjonijiet kummerċjali dwar l-operazzjonijiet fis-suq tal-Unjoni kienu magħmula b'mod indipendenti mill-produttur tal-Unjoni u l-produttur esportatur. Tabilħaqq, id-deċiżjonijiet dwar il-prezzijiet mill-produttur tal-Unjoni segwew iċ-ċaqliq fil-prezz tal-materja prima, l-iżviluppi tal-provvista u tad-domanda, il-varjazzjonijiet fir-rata tal-kambju, l-ispiża tat-trasport tal-merkanzija u żviluppi oħra speċifiċi għas-suq tal-Unjoni, bħall-kundizzjonijiet fl-industrija tat-tessuti. Għalhekk, il-Kummissjoni kkunsidrat li l-imġiba tal-produttur tal-Unjoni ma kinitx affettwata mir-relazzjoni tiegħu mal-produttur esportatur. Il-Kummissjoni fl-aħħar nett innotat li la l-pretensjoni ta' din il-parti interessata, u lanqas l-investigazzjoni nnifisha ma żvelaw l-ebda element li jgħawweġ is-sejbiet ta' din l-investigazzjoni bħala riżultat tal-inklużjoni ta' dan il-produttur tal-Unjoni fi ħdan id-definizzjoni tal-industrija tal-Unjoni. F'dan ir-rigward, il-Kummissjoni tfakkar li l-Artiklu 9(1) tar-regolament bażiku (“jista'”) jippermetti l-esklużjoni tal-produtturi domestiċi mid-definizzjoni ta' Industrija tal-Unjoni f'każijiet fejn ikunu relatati mal-produtturi esportaturi, iżda ma jesiġix li l-Kummissjoni tagħmel hekk. Għaldaqstant din il-pretensjoni kellha tiġi rrifjutata.
                  
               4.2.   Konsum tal-Unjoni
         
         
                     (120)
                  
                  
                     Il-Kummissjoni stabbilixxiet il-konsum tal-Unjoni billi żiedet:
                     
                                 (i)
                              
                              
                                 il-bejgħ tal-produtturi tal-Unjoni inklużi fil-kampjun, miksub wara l-verifika tat-tweġibiet għall-kwestjonarju,
                              
                           
                                 (ii)
                              
                              
                                 il-bejgħ tal-produtturi tal-Unjoni li ma ġewx inklużi fil-kampjun, miksub mill-applikant,
                              
                           
                                 (iii)
                              
                              
                                 l-importazzjonijiet mill-pajjiż ikkonċernat u mill-pajjiżi terzi l-oħra kollha, abbażi tal-Eurostat.
                              
                           
               
                     (121)
                  
                  
                     Abbażi ta' dan, il-konsum tal-Unjoni żviluppa kif ġej:
                     
                        Tabella 2
                     
                     
                        Il-konsum tal-Unjoni
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 Il-konsum tal-Unjoni (tunnellati)
                              
                              
                                 3 066 080 
                              
                              
                                 3 367 935 
                              
                              
                                 3 541 644 
                              
                              
                                 3 594 779 
                              
                              
                                 3 529 250 
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    110
                                 
                              
                              
                                 
                                    116
                                 
                              
                              
                                 
                                    117
                                 
                              
                              
                                 
                                    115
                                 
                              
                           
                                 
                                    Sors: it-tweġibiet għall-kwestjonarju tal-produtturi tal-Unjoni inklużi fil-kampjun, it-talba għal rieżami, l-informazzjoni mogħtija mill-applikant, il-Eurostat.
                              
                           
               
                     (122)
                  
                  
                     Abbażi ta' dan, il-konsum tal-Unjoni żdied bi 15 % matul il-perjodu meqjus.
                  
               4.3.   Importazzjonijiet mill-Indja
         
         4.3.1.   Il-volum u s-sehem mis-suq
         
         
                     (123)
                  
                  
                     Il-volumi tal-importazzjonijiet mill-Indja kienu bbażati fuq l-istatistika tal-Eurostat. Il-Kummissjoni stabbilixxiet is-sehem mis-suq tal-importazzjonijiet abbażi tal-konsum tal-Unjoni kif stabbilit fil-premessa (119).
                     
                        Tabella 3
                     
                     
                        Il-volum tal-importazzjonijiet u s-sehem mis-suq
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 L-Indja
                              
                              
                                 Volum ta' Importazzjoni (tunnellati)
                              
                              
                                 32 220 
                              
                              
                                 39 235 
                              
                              
                                 134 550 
                              
                              
                                 162 913 
                              
                              
                                 156 675 
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    122
                                 
                              
                              
                                 
                                    418
                                 
                              
                              
                                 
                                    506
                                 
                              
                              
                                 
                                    486
                                 
                              
                           
                                 Sehem mis-suq
                              
                              
                                 1,1 %
                              
                              
                                 1,2 %
                              
                              
                                 3,8 %
                              
                              
                                 4,5 %
                              
                              
                                 4,4 %
                              
                           
                                 
                                    Sors: Eurostat
                              
                           
               
                     (124)
                  
                  
                     Il-volumi tal-importazzjonijiet mill-Indja żdiedu b'madwar ħames darbiet matul il-perjodu meqjus u laħqu 156 675 tunnellata fil-perjodu tal-investigazzjoni għal rieżami, li jirrappreżentaw 4,4 % tas-sehem mis-suq fl-Unjoni.
                  
               4.3.2.   Il-prezzijiet u t-twaqqigħ tal-prezzijiet
         
         
                     (125)
                  
                  
                     Il-prezz medju tal-importazzjonijiet fl-Unjoni mill-Indja żviluppa kif ġej:
                     
                        Tabella 4
                     
                     
                        Il-prezz tal-importazzjoni
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 L-Indja
                              
                              
                                 Prezzijiet tal-importazzjoni (EUR/tunnellata)
                              
                              
                                 1 063 
                              
                              
                                 811
                              
                              
                                 776
                              
                              
                                 897
                              
                              
                                 916
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    76
                                 
                              
                              
                                 
                                    73
                                 
                              
                              
                                 
                                    84
                                 
                              
                              
                                 
                                    86
                                 
                              
                           
                                 
                                    Sors: Eurostat
                              
                           
               
                     (126)
                  
                  
                     Il-prezz medju tal-importazzjonijiet mill-Indja naqas b'14 % matul il-perjodu meqjus. B'mod aktar speċifiku, dan naqas b'27 % bejn l-2014 u l-2016, qabel ma reġa' beda jiżdied fil-perjodu tal-investigazzjoni għal rieżami. Iż-żieda tal-aħħar fil-prezzijiet kienet ikkawżata minn domanda aktar stretta għall-PET minħabba l-għeluq ta' xi linji tal-produzzjoni madwar id-dinja u peress li l-PET beda jiġi ppreferut bħala materjal għall-imballaġġ.
                  
               
                     (127)
                  
                  
                     Il-Kummissjoni ddeterminat it-twaqqigħ tal-prezz matul il-perjodu tal-investigazzjoni għal rieżami billi qabblet:
                  
               
                     (128)
                  
                  
                     il-prezz tal-bejgħ medju tal-produtturi tal-Unjoni inklużi fil-kampjun li jintalab lil klijenti mhux relatati fis-suq tal-Unjoni, aġġustat għal livell ex-works; u
                  
               
                     (129)
                  
                  
                     l-prezzijiet medji korrispondenti tal-importazzjonijiet mill-produtturi Indjani li kkooperaw mogħtija lill-ewwel konsumatur indipendenti fis-suq tal-Unjoni, stabbiliti fuq il-bażi ta' kost, assigurazzjoni u nol (CIF), inkluż id-dazju kumpensatorju, b'aġġustamenti xierqa għal kostijiet ta' wara l-importazzjoni.
                  
               
                     (130)
                  
                  
                     It-tqabbil tal-prezz sar fuq l-istess livell tal-kummerċ, li ġie aġġustat kif xieraq fejn kien meħtieġ, u wara t-tnaqqis tar-roħs u skontijiet. Ir-riżultat tat-tqabbil kien espress bħala perċentwal tal-fatturat tal-produtturi tal-Unjoni inklużi fil-kampjun matul il-perjodu tal-investigazzjoni għal rieżami. Dan ma wera l-ebda twaqqigħ matul il-perjodu tar-rieżami. Madankollu, meta tnaqqas id-dazju kumpensatorju fis-seħħ, il-marġni tat-twaqqigħ ammonta għal 1,7 % u 7,1 % għall-importazzjonijiet miż-żewġ produtturi Indjani li kkooperaw jew għal 3 % bħala medja.
                  
               4.3.3.   Importazzjonijiet minn pajjiżi terzi oħra
         
         
                     (131)
                  
                  
                     Il-volum tal-importazzjonijiet u l-prezz medju tal-importazzjonijiet mill-pajjiżi terzi l-oħra kollha kienu bbażati fuq l-istatistika tal-Eurostat. Il-Kummissjoni stabbilixxiet is-sehem mis-suq tal-importazzjonijiet abbażi tal-konsum tal-Unjoni kif stabbilit fil-premessa (120).
                     
                        Tabella 5
                     
                     
                        Il-volum tal-importazzjoni u s-sehem mis-suq - il-pajjiżi terzi l-oħra kollha
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 Il-pajjiżi terzi l-oħra kollha
                              
                              
                                 Volum tal-importazzjoni
                              
                              
                                 726 310 
                              
                              
                                 535 848 
                              
                              
                                 539 301 
                              
                              
                                 617 620 
                              
                              
                                 668 050 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    74
                                 
                              
                              
                                 
                                    74
                                 
                              
                              
                                 
                                    85
                                 
                              
                              
                                 
                                    92
                                 
                              
                           
                                 Sehem mis-suq
                              
                              
                                 23,7 %
                              
                              
                                 15,9 %
                              
                              
                                 15,2 %
                              
                              
                                 17,2 %
                              
                              
                                 18,9 %
                              
                           
                                 Prezz medju
                              
                              
                                 1 024 
                              
                              
                                 939
                              
                              
                                 849
                              
                              
                                 939
                              
                              
                                 949
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    92
                                 
                              
                              
                                 
                                    83
                                 
                              
                              
                                 
                                    92
                                 
                              
                              
                                 
                                    93
                                 
                              
                           
                                 Il-Korea
                              
                              
                                 Volum tal-importazzjoni
                              
                              
                                 255 597 
                              
                              
                                 205 421 
                              
                              
                                 219 952 
                              
                              
                                 190 640 
                              
                              
                                 202 442 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    80
                                 
                              
                              
                                 
                                    86
                                 
                              
                              
                                 
                                    75
                                 
                              
                              
                                 
                                    79
                                 
                              
                           
                                 Sehem mis-suq
                              
                              
                                 8,3 %
                              
                              
                                 6,1 %
                              
                              
                                 6,2 %
                              
                              
                                 5,3 %
                              
                              
                                 5,7 %
                              
                           
                                 Prezz medju
                              
                              
                                 1 032 
                              
                              
                                 934
                              
                              
                                 844
                              
                              
                                 939
                              
                              
                                 960
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    90
                                 
                              
                              
                                 
                                    82
                                 
                              
                              
                                 
                                    91
                                 
                              
                              
                                 
                                    93
                                 
                              
                           
                                 It-Turkija
                              
                              
                                 Volum tal-importazzjoni
                              
                              
                                 31 582 
                              
                              
                                 108 757 
                              
                              
                                 133 464 
                              
                              
                                 125 556 
                              
                              
                                 120 171 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    344
                                 
                              
                              
                                 
                                    423
                                 
                              
                              
                                 
                                    398
                                 
                              
                              
                                 
                                    381
                                 
                              
                           
                                 Sehem mis-suq
                              
                              
                                 1,0 %
                              
                              
                                 3,2 %
                              
                              
                                 3,8 %
                              
                              
                                 3,5 %
                              
                              
                                 3,4 %
                              
                           
                                 Prezz medju
                              
                              
                                 1 090 
                              
                              
                                 950
                              
                              
                                 879
                              
                              
                                 975
                              
                              
                                 991
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    81
                                 
                              
                              
                                 
                                    89
                                 
                              
                              
                                 
                                    91
                                 
                              
                           
                                 Iċ-Ċina
                              
                              
                                 Volum tal-importazzjoni
                              
                              
                                 25 017 
                              
                              
                                 19 239 
                              
                              
                                 7 347 
                              
                              
                                 79 652 
                              
                              
                                 109 969 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    77
                                 
                              
                              
                                 
                                    29
                                 
                              
                              
                                 
                                    318
                                 
                              
                              
                                 
                                    440
                                 
                              
                           
                                 Sehem mis-suq
                              
                              
                                 0,8 %
                              
                              
                                 0,6 %
                              
                              
                                 0,2 %
                              
                              
                                 2,2 %
                              
                              
                                 3,1 %
                              
                           
                                 Prezz medju
                              
                              
                                 996
                              
                              
                                 895
                              
                              
                                 748
                              
                              
                                 869
                              
                              
                                 881
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    90
                                 
                              
                              
                                 
                                    75
                                 
                              
                              
                                 
                                    87
                                 
                              
                              
                                 
                                    88
                                 
                              
                           
                                 Pajjiżi terzi oħrajn
                              
                              
                                 Volum tal-importazzjoni
                              
                              
                                 414 114 
                              
                              
                                 202 431 
                              
                              
                                 178 538 
                              
                              
                                 221 772 
                              
                              
                                 235 468 
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    49
                                 
                              
                              
                                 
                                    43
                                 
                              
                              
                                 
                                    54
                                 
                              
                              
                                 
                                    57
                                 
                              
                           
                                 Sehem mis-suq
                              
                              
                                 13,5 %
                              
                              
                                 6,0 %
                              
                              
                                 5,0 %
                              
                              
                                 6,2 %
                              
                              
                                 6,7 %
                              
                           
                                 Prezz medju
                              
                              
                                 1 015 
                              
                              
                                 941
                              
                              
                                 836
                              
                              
                                 944
                              
                              
                                 951
                              
                           
                                 
                                    Indiċi
                                 
                              
                              
                                 
                                    100
                                 
                              
                              
                                 
                                    93
                                 
                              
                              
                                 
                                    82
                                 
                              
                              
                                 
                                    93
                                 
                              
                              
                                 
                                    94
                                 
                              
                           
               
                     (132)
                  
                  
                     Il-volum tal-importazzjonijiet mill-pajjiżi terzi l-oħra kollha naqas bi 8 % bejn l-2014 u l-perjodu tal-investigazzjoni għal rieżami, minn 726 310 tunnellati fl-2014 għal 668 050 tunnellata fil-perjodu tal-investigazzjoni għal rieżami. Is-sehem mis-suq tal-importazzjonijiet mill-pajjiżi terzi l-oħra kollha kien fi ħdan il-medda ta' bejn 15,2 % u 23,7 % matul il-perjodu meqjus.
                  
               
                     (133)
                  
                  
                     Il-prezz medju tal-importazzjonijiet mill-pajjiżi terzi l-oħra kollha naqas b'7 % matul il-perjodu meqjus. B'mod aktar speċifiku, dan naqas bi 17 % bejn l-2014 u l-2016, qabel ma reġa' beda jiżdied fil-perjodu tal-investigazzjoni għal rieżami.
                  
               
                     (134)
                  
                  
                     Il-maġġoranza tal-importazzjonijiet ġew mill-Korea (sehem mis-suq ta' 5,7 % fil-perjodu tal-investigazzjoni għal rieżami), mit-Turkija (sehem mis-suq ta' 3,4 % fil-perjodu tal-investigazzjoni għal rieżami) u mir-Repubblika tal-Poplu taċ-Ċina (“iċ-Ċina”) (sehem mis-suq ta' 3,1 % fil-perjodu tal-investigazzjoni għal rieżami). Il-volumi tal-importazzjoni mill-Korea kienu stabbli u l-prezzijiet tagħhom kienu qrib ta' dawk tal-industrija tal-Unjoni matul il-perjodu meqjus. Il-volumi tal-importazzjoni mit-Turkija u miċ-Ċina żdiedu b'mod sinifikanti. Il-prezzijiet tal-importazzjoni mit-Turkija kienu ogħla mill-prezzijiet tal-industrija tal-Unjoni, filwaqt li l-prezzijiet tal-importazzjoni miċ-Ċina kienu inqas b'mod konsistenti mill-prezzijiet tal-industrija tal-Unjoni.
                  
               
                     (135)
                  
                  
                     Fl-aħħar, il-volumi tal-importazzjoni tal-pajjiżi terzi li jifdal u li ma ssemmewx hawn fuq naqsu b'mod konsiderevoli bi 43 % bejn l-2014 u l-perjodu tal-investigazzjoni għal rieżami. Is-sehem mis-suq tagħhom naqas b'6,8 punti perċentwali matul il-perjodu meqjus, minn 13,5 % fl-2014 għal 6,7 % fil-perjodu tal-investigazzjoni għal rieżami. Il-prezzijiet tal-importazzjoni minn dawn il-pajjiżi kienu bħala medja ogħla mill-prezzijiet tal-importazzjoni mill-Indja, minbarra fl-2014.
                  
               4.4.   Is-sitwazzjoni ekonomika tal-industrija tal-Unjoni
         
         4.4.1.   Kummenti ġenerali
         
         
                     (136)
                  
                  
                     F'konformità mal-Artikolu 8(4) tar-Regolament bażiku, il-Kummissjoni eżaminat il-fatturi ekonomiċi u l-indiċijiet kollha rilevanti li kellhom effett fuq l-istat tal-industrija tal-Unjoni matul il-perjodu meqjus.
                  
               
                     (137)
                  
                  
                     Kif imsemmi fil-premessa (22), ġie applikat il-kampjunar biex tiġi ddeterminata l-ħsara possibbli li ġarrbet l-industrija tal-Unjoni.
                  
               
                     (138)
                  
                  
                     Għad-determinazzjoni tal-ħsara, il-Kummissjoni għamlet distinzjoni bejn l-indikaturi makroekonomiċi u mikroekonomiċi tal-ħsara. Il-Kummissjoni vvalutat l-indikaturi makroekonomiċi relatati mal-industrija kollha tal-Unjoni fuq il-bażi tad-data miksuba mill-applikant, kontroverifikata mal-informazzjoni pprovduta minn għadd ta' produtturi tal-Unjoni fl-istadju ta' qabel il-bidu u t-tweġibiet vverifikati għall-kwestjonarju tal-produtturi tal-Unjoni inklużi fil-kampjun. Il-Kummissjoni vvalutat l-indikaturi mikroekonomiċi fuq il-bażi tad-data li tinsab fit-tweġibiet għall-kwestjonarju mill-produtturi tal-Unjoni inklużi fil-kampjun, li kienu vverifikati. Iż-żewġ settijiet ta' data nstabu li kienu rappreżentattivi tas-sitwazzjoni ekonomika tal-industrija tal-Unjoni.
                  
               
                     (139)
                  
                  
                     L-indikaturi makroekonomiċi huma: il-produzzjoni, il-kapaċità tal-produzzjoni, l-użu tal-kapaċità, il-volum tal-bejgħ, is-sehem mis-suq, it-tkabbir, l-impjiegi, il-produttività, id-daqs tar-rati ta' sussidju u l-irkupru minn sussidju preċedenti.
                  
               
                     (140)
                  
                  
                     L-indikaturi mikroekonomiċi huma: il-prezzijiet medji ta' unità, il-kost ta' unità, il-kostijiet lavorattivi, l-istokks tal-għeluq, il-profittabbiltà, il-flussi tal-flus, l-investimenti, ir-redditu fuq l-investimenti u l-kapaċità ta' ġenerazzjoni tal-kapital.
                  
               4.4.2.   Indikaturi makroekonomiċi
         
         (c)   
               Il-produzzjoni, il-kapaċità ta' produzzjoni u l-użu tal-kapaċità
            
         
         
                     (141)
                  
                  
                     Il-produzzjoni totali tal-Unjoni, il-kapaċità tal-produzzjoni u l-użu tal-kapaċità żviluppaw kif ġej matul il-perjodu meqjus:
                     
                        Tabella 6
                     
                     
                        Il-produzzjoni, il-kapaċità ta' produzzjoni u l-użu tal-kapaċità tal-produtturi tal-Unjoni
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 Volum tal-produzzjoni (tunnellati)
                              
                              
                                 2 392 313 
                              
                              
                                 2 879 296 
                              
                              
                                 2 963 309 
                              
                              
                                 2 907 255 
                              
                              
                                 2 751 726 
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    120
                                 
                              
                              
                                 
                                    124
                                 
                              
                              
                                 
                                    122
                                 
                              
                              
                                 
                                    115
                                 
                              
                           
                                 Kapaċità ta' produzzjoni (tunnellati)
                              
                              
                                 2 952 163 
                              
                              
                                 3 351 713 
                              
                              
                                 3 368 849 
                              
                              
                                 3 323 079 
                              
                              
                                 3 110 887 
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    114
                                 
                              
                              
                                 
                                    114
                                 
                              
                              
                                 
                                    113
                                 
                              
                              
                                 
                                    105
                                 
                              
                           
                                 Użu tal-kapaċità
                              
                              
                                 81 %
                              
                              
                                 86 %
                              
                              
                                 88 %
                              
                              
                                 87 %
                              
                              
                                 88 %
                              
                           
                                 
                                    Sors: informazzjoni pprovduta mill-applikant, it-tweġibiet għall-kwestjonarji tal-produtturi tal-Unjoni inklużi fil-kampjun ġew ivverifikati.
                              
                           
               
                     (142)
                  
                  
                     Il-volum tal-produzzjoni żdied b'24 % mill-2014 sal-2016, imbagħad naqas b'7 % mill-2016 sal-perjodu tal-investigazzjoni għal rieżami. B'mod ġenerali, kien hemm żieda ta' 15 % matul il-perjodu meqjus.
                  
               
                     (143)
                  
                  
                     Il-kapaċità tal-produzzjoni żdiedet b'14 % mill-2014 sal-2016, imbagħad naqset bi 8 % mill-2016 sal-perjodu tal-investigazzjoni għal rieżami. Il-kapaċità ġenerali żdiedet b'5 % matul il-perjodu meqjus.
                  
               
                     (144)
                  
                  
                     Peress li l-volum tal-produzzjoni żdied aktar mill-kapaċità, l-użu tal-kapaċità żdied b'7 punti perċentwali matul il-perjodu meqjus.
                  
               (d)   
               Il-volum tal-bejgħ u s-sehem mis-suq
            
         
         
                     (145)
                  
                  
                     Il-volumi tal-bejgħ u s-sehem mis-suq tal-industrija tal-Unjoni żviluppaw kif ġej matul il-perjodu meqjus:
                     
                        Tabella 7
                     
                     
                        Il-volum tal-bejgħ u s-sehem mis-suq tal-produtturi tal-Unjoni
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 Volum tal-bejgħ fl-Unjoni (tunnellati)
                              
                              
                                 2 098 165 
                              
                              
                                 2 552 508 
                              
                              
                                 2 649 449 
                              
                              
                                 2 591 694 
                              
                              
                                 2 510 569 
                              
                           
                                 
                                    Indiċi (2012=100)
                                 
                              
                              
                                 
                                    100
                                 
                              
                              
                                 
                                    122
                                 
                              
                              
                                 
                                    126
                                 
                              
                              
                                 
                                    124
                                 
                              
                              
                                 
                                    120
                                 
                              
                           
                                 Sehem mis-suq
                              
                              
                                 68,4 %
                              
                              
                                 75,8 %
                              
                              
                                 74,8 %
                              
                              
                                 72,1 %
                              
                              
                                 71,1 %
                              
                           
                                 
                                    Sors: informazzjoni pprovduta mill-applikant, it-tweġibiet għall-kwestjonarji tal-produtturi tal-Unjoni inklużi fil-kampjun ġew ivverifikati.
                              
                           
               
                     (146)
                  
                  
                     Il-bejgħ totali tal-industrija tal-Unjoni fis-suq tal-Unjoni żdied b'26 % mill-2014 sal-2016, imbagħad naqas b'5 % mill-2016 sal-perjodu tal-investigazzjoni għal rieżami. B'mod ġenerali, kien hemm żieda ta' 20 % matul il-perjodu meqjus, b'rata ogħla mill-konsum matul l-istess perjodu (+15 %). Is-sehem mis-suq tal-industrija tal-Unjoni żdied b'2,7 punti perċentwali matul il-perjodu meqjus. B'mod aktar speċifiku, dan żdied b'7,4 punti perċentwali fl-2015, imbagħad naqas b'mod gradwali sa 71,10 % fil-perjodu tal-investigazzjoni għal rieżami.
                  
               
                     (147)
                  
                  
                     Matul il-perjodu meqjus, il-bejgħ ristrett tal-produtturi tal-Unjoni ammonta għal bejn 5 % u 7,5 % tas-sehem mis-suq. Fir-rigward tal-livelli tal-prezzijiet, instab li l-prezzijiet ta' bejgħ relatat u mhux relatat kienu fl-istess medda. Għal dawn ir-raġunijiet, ġie konkluż li l-analiżi distintiva tal-impatt tal-bejgħ ristrett ma kinitx meħtieġa.
                  
               (e)   
               It-tkabbir
            
         
         
                     (148)
                  
                  
                     Bejn l-2014 u l-perjodu tal-investigazzjoni għal rieżami, il-konsum fl-Unjoni żdied bi 15 %. Il-volum tal-bejgħ tal-industrija tal-Unjoni naqas b'20 % li sarraf f'telf fis-sehem mis-suq ta' 2,7 punti perċentwali.
                  
               (f)   
               L-impjiegi u l-produttività
            
         
         
                     (149)
                  
                  
                     L-impjiegi u l-produttività żviluppaw kif ġej matul il-perjodu meqjus:
                     
                        Tabella 8
                     
                     
                        L-impjiegi u l-produttività tal-produtturi tal-Unjoni
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 Għadd ta' impjegati
                              
                              
                                 1 421 
                              
                              
                                 1 340 
                              
                              
                                 1 317 
                              
                              
                                 1 310 
                              
                              
                                 1 319 
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    94
                                 
                              
                              
                                 
                                    93
                                 
                              
                              
                                 
                                    92
                                 
                              
                              
                                 
                                    93
                                 
                              
                           
                                 Produttività (tunnellati/impjegati)
                              
                              
                                 1 684 
                              
                              
                                 2 148 
                              
                              
                                 2 249 
                              
                              
                                 2 219 
                              
                              
                                 2 087 
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    128
                                 
                              
                              
                                 
                                    134
                                 
                              
                              
                                 
                                    132
                                 
                              
                              
                                 
                                    124
                                 
                              
                           
                                 
                                    Sors: informazzjoni pprovduta mill-applikant, it-tweġibiet għall-kwestjonarji tal-produtturi tal-Unjoni inklużi fil-kampjun ġew ivverifikati.
                              
                           
               
                     (150)
                  
                  
                     L-impjiegi tal-industrija tal-Unjoni naqsu b'7 % matul il-perjodu meqjus.
                  
               
                     (151)
                  
                  
                     Minħabba ż-żieda fil-produzzjoni (żieda ta' 15 %) u t-tnaqqis fl-impjiegi, il-produttività żdiedet b'24 % matul l-istess perjodu.
                  
               (g)   
               Id-daqs tal-marġni tas-sussidju u l-irkupru mis-sussidjar preċedenti
            
         
         
                     (152)
                  
                  
                     Il-marġnijiet tas-sussidju stabbiliti fir-rigward tal-importazzjonijiet tal-PET fl-Unjoni mill-Indja matul il-perjodu tal-investigazzjoni għal rieżami kienu ogħla mil-livell de minimis. Fl-istess ħin, il-livell tal-importazzjonijiet mill-Indja żdied bi kważi ħames darbiet matul il-perjodu meqjus biex laħaq 4,2 % tal-konsum tal-Unjoni fil-perjodu tal-investigazzjoni għal rieżami. Għalhekk, l-impatt tad-daqs tal-marġni tas-sussidju attwali mill-Indja fuq l-industrija tal-Unjoni ma jistax jitqies bħala negliġibbli.
                  
               4.4.3.   Indikaturi mikroekonomiċi
         
         (a)   
               Il-prezzijiet u l-fatturi li jaffettwaw il-prezzijiet
            
         
         
                     (153)
                  
                  
                     Il-prezzijiet medji tal-bejgħ tal-industrija tal-Unjoni lil klijenti mhux relatati fl-Unjoni żviluppaw kif ġej matul il-perjodu meqjus:
                     
                        Tabella 9
                     
                     
                        Il-prezzijiet medji tal-bejgħ fl-Unjoni u l-kost ta' unità
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 Prezz medju tal-bejgħ ta' unità fl-Unjoni (EUR/tunnellata)
                              
                              
                                 1 037 
                              
                              
                                 926
                              
                              
                                 841
                              
                              
                                 964
                              
                              
                                 963
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    89
                                 
                              
                              
                                 
                                    81
                                 
                              
                              
                                 
                                    93
                                 
                              
                              
                                 
                                    93
                                 
                              
                           
                                 Kost ta' unità tal-produzzjoni
                                 (EUR/tunnellata)
                              
                              
                                 1 087 
                              
                              
                                 932
                              
                              
                                 839
                              
                              
                                 936
                              
                              
                                 943
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    86
                                 
                              
                              
                                 
                                    77
                                 
                              
                              
                                 
                                    86
                                 
                              
                              
                                 
                                    87
                                 
                              
                           
                                 
                                    Sors: tweġibiet ivverifikati għall-kwestjonarji mill-produtturi tal-Unjoni inklużi fil-kampjun.
                              
                           
               
                     (154)
                  
                  
                     Il-prezz medju tal-bejgħ ta' unità tal-industrija tal-Unjoni għall-klijenti mhux relatati fl-Unjoni naqas b'19 % mill-2014 sal-2016, imbagħad żdied b'14 % sat-tmiem tal-perjodu tal-investigazzjoni għal rieżami, filwaqt li laħaq EUR 963 għal kull tunnellata. Mill-2017, iż-żieda fil-prezzijiet kienet influwenzata minn domanda aktar stretta għall-PET, ikkawżata mill-għeluq ta' xi linji tal-produzzjoni madwar id-dinja, kif ukoll peress li l-PET beda jsir materjal għall-imballaġġ alternattiv u ppreferut.
                  
               
                     (155)
                  
                  
                     Il-kost medju tal-produzzjoni tal-industrija tal-Unjoni naqas aktar, bi 23 % mill-2014 sal-2016, u mbagħad żdied bi 12 % sat-tmiem tal-perjodu tal-investigazzjoni għal rieżami. Il-fattur ewlieni li influwenza t-tnaqqis fil-kost ta' unità tal-produzzjoni kien it-tnaqqis fil-prezz tal-materja prima (22).
                  
               (b)   
               Il-kostijiet lavorattivi
            
         
         
                     (156)
                  
                  
                     Il-kostijiet lavorattivi medji żviluppaw kif ġej matul il-perjodu meqjus:
                     
                        Tabella 10
                     
                     
                        Il-kostijiet lavorattivi medji għal kull impjegat
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 Kostijiet lavorattivi medji għal kull impjegat (EUR/impjegat)
                              
                              
                                 58 466 
                              
                              
                                 57 511 
                              
                              
                                 62 935 
                              
                              
                                 60 855 
                              
                              
                                 59 934 
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    98
                                 
                              
                              
                                 
                                    108
                                 
                              
                              
                                 
                                    104
                                 
                              
                              
                                 
                                    103
                                 
                              
                           
                                 
                                    Sors: tweġibiet ivverifikati għall-kwestjonarji mill-produtturi tal-Unjoni inklużi fil-kampjun.
                              
                           
               
                     (157)
                  
                  
                     Il-kostijiet lavorattivi medji għal kull impjegat żdiedu bi 3 % matul il-perjodu meqjus.
                  
               (c)   
               Stokks tal-għeluq
            
         
         
                     (158)
                  
                  
                     Il-livelli tal-istokks żviluppaw kif ġej matul il-perjodu meqjus:
                     
                        Tabella 11
                     
                     
                        L-istokks tal-għeluq
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 Stokks tal-għeluq
                              
                              
                                 45 042 
                              
                              
                                 37 339 
                              
                              
                                 51 941 
                              
                              
                                 48 648 
                              
                              
                                 34 139 
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    83
                                 
                              
                              
                                 
                                    115
                                 
                              
                              
                                 
                                    108
                                 
                              
                              
                                 
                                    76
                                 
                              
                           
                                 Stokkijiet tal-għeluq bħala perċentwal tal-produzzjoni
                              
                              
                                 5 %
                              
                              
                                 4 %
                              
                              
                                 5 %
                              
                              
                                 5 %
                              
                              
                                 3 %
                              
                           
                                 
                                    Sors: tweġibiet ivverifikati għall-kwestjonarji mill-produtturi tal-Unjoni inklużi fil-kampjun.
                              
                           
               
                     (159)
                  
                  
                     Il-livell ta' stokkijiet tal-għeluq tal-produtturi tal-Unjoni inklużi fil-kampjun naqas b'24 % matul il-perjodu meqjus. Fil-perjodu tal-investigazzjoni għal rieżami, il-livell tal-istokkijiet kien jirrappreżenta madwar 3 % mill-produzzjoni tagħha.
                  
               (d)   
               Il-profittabbiltà, il-fluss ta' flus, l-investimenti, ir-redditu fuq l-investimenti u l-kapaċità li jiġi ġġenerat kapital
            
         
         
                     (160)
                  
                  
                     Il-profittabbiltà, il-fluss tal-flus, l-investimenti u r-redditu fuq l-investimenti żviluppaw kif ġej matul il-perjodu meqjus:
                     
                        Tabella 12
                     
                     
                        Il-profittabbiltà, il-fluss tal-flus, l-investimenti u r-redditu fuq l-investimenti
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 PIR
                              
                           
                                 Il-profittabbiltà tal-bejgħ fl-Unjoni lil klijenti mhux relatati (% tal-fatturat mill-bejgħ)
                              
                              
                                 – 4,2 %
                              
                              
                                 – 0,3 %
                              
                              
                                 – 0,6 %
                              
                              
                                 3,0 %
                              
                              
                                 3,7 %
                              
                           
                                 Fluss tal-flus (EUR)
                              
                              
                                 54 520 838 
                              
                              
                                 20 681 479 
                              
                              
                                 16 077 625 
                              
                              
                                 46 069 828 
                              
                              
                                 61 135 843 
                              
                           
                                 
                                    Indiċi (2014=100)
                                 
                              
                              
                                 
                                    100
                                 
                              
                              
                                 
                                    38
                                 
                              
                              
                                 
                                    29
                                 
                              
                              
                                 
                                    84
                                 
                              
                              
                                 
                                    112
                                 
                              
                           
                                 Investimenti (EUR)
                              
                              
                                 14 343 485 
                              
                              
                                 4 307 874 
                              
                              
                                 7 853 405 
                              
                              
                                 22 224 623 
                              
                              
                                 21 729 502 
                              
                           
                                 
                                    Indiċi (2012=100)
                                 
                              
                              
                                 
                                    100
                                 
                              
                              
                                 
                                    30
                                 
                              
                              
                                 
                                    55
                                 
                              
                              
                                 
                                    155
                                 
                              
                              
                                 
                                    151
                                 
                              
                           
                                 Redditu fuq l-investimenti
                              
                              
                                 – 11,8 %
                              
                              
                                 0,3 %
                              
                              
                                 – 0,6 %
                              
                              
                                 9,7 %
                              
                              
                                 12,0 %
                              
                           
                                 
                                    Sors: tweġibiet ivverifikati għall-kwestjonarji mill-produtturi tal-Unjoni inklużi fil-kampjun.
                              
                           
               
                     (161)
                  
                  
                     Il-Kummissjoni stabbilixxiet il-profittabbiltà tal-industrija tal-Unjoni billi l-profitt nett qabel it-taxxa tal-bejgħ tal-prodott simili lil klijenti mhux relatati fl-Unjoni ġie espress bħala perċentwal tal-fatturat ta' dak il-bejgħ. Il-profitabbiltà tal-industrija tal-Unjoni kienet negattiva mill-bidu tal-perjodu meqjus sas-sena 2016, u wara dan ittejbet u laħqet 3,7 % fil-perjodu tal-investigazzjoni għal rieżami. Madankollu, din baqgħet ferm inqas mill-profitt fil-mira ta' 7 % li ġie stabbilit matul il-perjodu tar-rieżami oriġinali (23).
                  
               
                     (162)
                  
                  
                     Il-fluss tal-flus nett huwa l-kapaċità tal-produttur tal-Unjoni li jiffinanzja waħdu l-attivitajiet tiegħu. Il-fluss tal-flus nett kien qed jonqos mill-bidu tal-perjodu meqjus sas-sena 2016 u beda jiżdied mill-2017 'il quddiem. Dan juri żieda ta' 12 % matul il-perjodu meqjus. Iż-żieda kienet affettwata l-aktar mill-profitt iġġenerat.
                  
               
                     (163)
                  
                  
                     Matul il-perjodu meqjus, il-fluss annwali tal-investimenti fil-prodott taħt rieżami li sar mill-industrija tal-Unjoni beda jiżdied biss mill-2017, wara li l-livelli tal-profitabbiltà nbidlu f'livelli pożittivi. L-investimenti laħqu EUR 21 miljun fil-perjodu tal-investigazzjoni għal rieżami, li jirrappreżentaw 9 % tal-assi netti totali relatati mal-prodott ikkonċernat. L-investimenti relatati mal-manutenzjoni, iż-żieda fil-kapaċità u l-effikaċja tal-impjanti tal-produzzjoni.
                  
               
                     (164)
                  
                  
                     Ir-redditu fuq l-investimenti huwa l-profitt f'perċentwal tal-valur kontabilistiku nett tal-investimenti. Ir-redditu fuq l-investiment mill-produzzjoni u mill-bejgħ tal-prodott simili ttejjeb biss mill-2017 'il quddiem u laħaq it-12,0 % matul il-perjodu tal-investigazzjoni għal rieżami.
                  
               4.4.4.   Konklużjoni dwar is-sitwazzjoni tal-industrija tal-Unjoni
         
         
                     (165)
                  
                  
                     L-investigazzjoni wriet li s-sitwazzjoni tal-industrija fuq livell makro ttejbet matul il-perjodu meqjus u dan l-iżvilupp pożittiv huwa spjegat l-aktar miż-żieda fil-konsum (+15 % matul il-perjodu meqjus), li l-industrija tal-Unjoni setgħet tibbenefika minnu permezz ta' żieda fil-volum tal-bejgħ, fil-volum tal-produzzjoni u fis-sehem mis-suq.
                  
               
                     (166)
                  
                  
                     L-investigazzjoni wriet ukoll li s-sitwazzjoni tal-industrija fuq livell mikro tjiebet biss matul l-aħħar ħmistax-il xahar tal-perjodu meqjus, mill-2017 sal-aħħar ta' Marzu 2018. Dan l-iżvilupp pożittiv huwa spjegat l-aktar minn domanda qawwija fis-suq tal-Unjoni u differenza akbar bejn il-PET u l-prezzijiet tal-materja prima.
                  
               
                     (167)
                  
                  
                     Filwaqt li jjiġu kkunsidrati l-iżviluppi msemmija hawn fuq, jista' jiġi konkluż li l-industrija tal-Unjoni rkuprat biss reċentement u sa ċertu punt biss. Filwaqt li ma sofrietx ħsara materjali matul il-perjodu tal-investigazzjoni għal rieżami, din għadha f'sitwazzjoni fraġli.
                  
               
                     (168)
                  
                  
                     Xi partijiet interessati sostnew li l-miżuri li ilhom fis-seħħ għoxrin ma għandhomx jibqgħu japplikaw għaliex kienu intiżi biex jipproteġu industrija li kellha tfassila differenti minn dik tal-investigazzjoni oriġinali. Barra minn hekk, wara d-divulgazzjoni, parti interessata enfasizzat li l-estensjoni tal-miżuri wasslet għall-protezzjoni mhux ġustifikata ta' parteċipanti ġodda fis-suq (l-aktar ta' oriġini mhux tal-UE) u għal distorsjoni tal-kompetizzjoni ġusta.
                  
               
                     (169)
                  
                  
                     F'dan ir-rigward, ta' min jinnota li l-miżuri kumpensatorji għandhom l-għan li jipproteġu l-industrija kollha tal-Unjoni mill-importazzjonijiet sussidjati li joriġinaw mill-Indja lejn l-Unjoni, irrispettivament mill-oriġini tal-operaturi tas-suq fl-Unjoni. F'dan ir-rigward, il-kompożizzjoni tal-industrija tal-Unjoni mhijiex determinanti. L-għan huwa li tiġi protetta din l-industrija domestika kontra s-sussidju inġust. Barra minn hekk, l-elementi biex tiġi ddeterminata l-ħsara, kif imsemmi fil-premessi (138) - (140), jirriżultaw mill-Artikolu 18(2) tar-Regolament bażiku, huma validi għall-industrija tal-Unjoni kollha u huma identiċi għal kwalunkwe investigazzjoni ta' kontra s-sussidji. Peress li dawn l-elementi nstab wkoll li kienu preżenti matul il-perjodu tar-rieżami, id-dikjarazzjoni ta' dawn il-partijiet kellha tiġi miċħuda.
                  
               4.4.5.   Konklużjoni
         
         
                     (170)
                  
                  
                     Fil-premessa (167), il-Kummissjoni kkonkludiet li l-industrija tal-Unjoni ma sofrietx ħsara materjali matul il-perjodu tal-investigazzjoni għal rieżami iżda għadha fraġli, kif muri mill-profitabbiltà li baqgħet ferm aktar baxxa mill-profitt fil-mira li ġie stabbilit matul l-investigazzjoni oriġinali. Il-Kummissjoni fakkret li l-PET huwa meqjus bħala komodità u li s-suq huwa sensittiv ħafna għall-prezz. Għal din ir-raġuni, l-industrija tal-Unjoni ma tistax tgħolli l-prezzijiet tagħha mingħajr ma taffaċċja r-riskju li titlef il-volum tal-bejgħ meħtieġ biex iżżomm il-kostijiet fissi għal kull tunnellata f'livell baxx u aktar kompetittiv.
                  
               
                     (171)
                  
                  
                     Wara d-divulgazzjoni, bosta partijiet interessati indikaw li l-industrija tal-Unjoni ma ġarrbitx ħsara materjali mill-importazzjonijiet Indjani sussidjati matul il-perjodu tal-investigazzjoni għal rieżami.
                  
               
                     (172)
                  
                  
                     F'dan ir-rigward, ta' min jinnota li din id-dikjarazzjoni mhijiex differenti mill-konklużjoni tal-Kummissjoni fil-premessa (170), jiġifieri li l-industrija tal-Unjoni ma ġarrbitx ħsara materjali mill-importazzjonijiet sussidjati li joriġinaw mill-Indja matul il-perjodu tal-investigazzjoni għal rieżami. Madankollu, il-Kummissjoni kkonkludiet li l-industrija tal-Unjoni kienet għadha f'sitwazzjoni fraġli.
                  
               
                     (173)
                  
                  
                     Parti interessata oħra ddikjarat li l-industrija tal-Unjoni ma setgħetx titqies li tinsab f'sitwazzjoni fraġli minħabba nuqqas ta' indikaturi li jappoġġaw il-konklużjoni li l-industrija kienet f'sitwazzjoni fraġli u li kienet teħtieġ il-protezzjoni mill-importazzjonijiet marġinali mill-Indja, sabiex tiġi evitata ħsara materjali.
                  
               
                     (174)
                  
                  
                     Kif imsemmi fil-premessa (150), l-impjiegi żviluppaw b'mod negattiv tul il-perjodu kkunsidrat (-7 %) u s-sitwazzjoni tal-industrija tal-Unjoni fuq livell mikro tjiebet biss matul l-aħħar ħmistax-il xahar tal-perjodu meqjus, jiġifieri mill-2017 sal-aħħar ta' Marzu 2018. B'mod parallel, kif ġie konkluż fil-premessa (161), il-profittabbiltà baqgħet ferm taħt il-profitt fil-mira matul il-perjodu kkunsidrat. Barra minn hekk, kif intqal fil-premessa (146), filwaqt li s-sehem mis-suq tal-industrija tal-Unjoni żdied fl-2015 għal 74,8 %, dan kien qed jonqos b'mod stabbli sal-perjodu ta' investigazzjoni għal rieżami, sa 71,1 %, filwaqt li s-sehem mis-suq tal-importazzjonijiet mill-Indja kien qed jiżdied. Fuq din il-bażi, l-istat fraġli tal-industrija tal-Unjoni ma setax jiġi injorat. Għaldaqstant, din l-affermazzjoni kellha tiġi miċħuda.
                  
               
                     (175)
                  
                  
                     F'dan ir-rigward, il-Kummissjoni kompliet teżamina l-probabbiltà tar-rikorrenza ta' ħsara kkawżata oriġinarjament minn importazzjonijiet issusidjati mill-Indja f'każ li l-miżuri jitħassru.
                  
               4.5.   Il-probabbiltà ta' rikorrenza tal-ħsara
         
         4.5.1.   Kumment preliminari
         
         
                     (176)
                  
                  
                     Sabiex tiġi stabbilita l-probabbiltà ta' rikorrenza tal-ħsara f'każ li jitħassru l-miżuri, ġew analizzati l-elementi li ġejjin: (a) l-attraenza tas-suq tal-Unjoni, (b) il-kapaċità tal-produzzjoni u l-kapaċità ta' riżerva fl-Indja, (c) il-livelli tal-prezz probabbli tal-importazzjonijiet mill-Indja fin-nuqqas ta' miżuri kumpensatorji, u (d) l-eżistenza ta' miżuri kummerċjali restrittivi f'pajjiżi terzi oħra fuq l-esportazzjonijiet tal-PET mill-Indja.
                  
               (a)   
               L-attraenza tas-suq tal-Unjoni
            
         
         
                     (177)
                  
                  
                     Is-suq tal-Unjoni huwa attraenti fir-rigward tad-daqs u l-prezzijiet tiegħu. Skont l-informazzjoni disponibbli, is-suq tal-Unjoni huwa t-tielet l-akbar suq li jikkonsma l-PET madwar id-dinja. Dan huwa wkoll l-ewwel destinazzjoni ta' esportazzjoni għall-PET li joriġina mill-Indja. L-attraenza tas-suq tal-Unjoni hija kkonfermata wkoll miż-żieda fl-importazzjonijiet tal-PET mill-Indja, li, minkejja l-miżuri kumpensatorji fis-seħħ, żdiedu b'aktar minn erba' darbiet wara li fl-2013 id-dazji antidumping għall-Indja ma ġewx imġedda (24). B'kunsiderazzjoni tal-fatt li l-PET huwa prodott bażiku li jinbiegħ f'suq kompetittiv ħafna, għandu jiġi nnotat ukoll li l-prezzijiet tal-importazzjoni tal-PET mill-Indja lejn l-Unjoni għandhom it-tendenza li jkunu ftit ogħla mill-prezzijiet lejn pajjiżi terzi oħra filwaqt li jibqgħu aktar baxxi minn dawk tal-bejgħ tal-industrija tal-UE (25). Dan jindika l-attraenza tas-suq tal-Unjoni għall-esportaturi Indjani tal-prodott taħt rieżami.
                  
               
                     (178)
                  
                  
                     Produttur esportatur Indjan iddikjara li hemm żieda ġenerali fid-domanda u li s-suq tal-UE mhuwiex l-akbar suq f'termini ta' domanda. Sostna wkoll li kien qed jimmira lejn swieq oħrajn li joffru tkabbir ogħla marbut mal-ippakkjar tal-PET u qligħ aħjar. Filwaqt li d-dikjarazzjoni li s-suq tal-UE jikklassifika biss it-tielet mhijiex ikkontestata, l-analiżi tal-probabbiltà ta' rikorrenza ta' ħsara mhijiex limitata għas-sitwazzjoni speċifika ta' produttur esportatur individwali wieħed u tikkonċerna lill-produtturi esportaturi Indjani kollha. Fuq din il-bażi ġenerali, ġie konkluż li s-suq tal-Unjoni kien għadu attraenti ħafna f'termini ta' daqs u għall-prezzijiet tiegħu. B'riżultat ta' dan, din it-talba kellha tiġi miċħuda.
                  
               (b)   
               Il-kapaċità ta' produzzjoni u l-kapaċità ta' riżerva disponibbli fl-Indja
            
         
         
                     (179)
                  
                  
                     L-investigazzjoni stabbilixxiet li l-Indja kellha tkabbir sostanzjali fil-kapaċità tal-produzzjoni tagħha matul il-perjodu meqjus, li laħqet madwar 1 860 elf tunnellata fit-tmiem tal-2017, filwaqt li d-domanda għall-PET fl-Indja laħqet biss madwar 937 elf tunnellata fl-istess sena (26). L-industrija Indjana hija mistennija li żżid aktar il-kapaċità tagħha, filwaqt li żżomm differenza bejn il-konsum domestiku u l-kapaċità tal-produzzjoni disponibbli għall-esportazzjonijiet ta' madwar 800 – 900 elf tunnellata fil-futur qarib. Tali kapaċità żejda disponibbli għall-esportazzjonijiet għandha titqies bħala sinifikanti peress li tirrappreżenta madwar 25 % tal-konsum attwali tal-Unjoni fil-perjodu tal-investigazzjoni għal rieżami.
                  
               (c)   
               Il-livelli tal-prezz probabbli tal-importazzjonijiet mill-Indja fin-nuqqas ta' miżuri kumpensatorji
            
         
         
                     (180)
                  
                  
                     Kif stabbilit fil-premessa (130), il-prezzijiet tal-importazzjoni Indjani mingħajr id-dazji kumpensatorji jwaqqgħu l-prezzijiet tal-bejgħ tal-Unjoni b'1,7 % sa 7,1 %. Din hija indikazzjoni ta' kif x'aktarx jkun il-livell tal-prezz tal-importazzjonijiet mill-Indja f'każ li jitħassru l-miżuri. Barra minn hekk, għalkemm l-importazzjonijiet Indjani fl-Unjoni kienu relattivament baxxi, ir-rata tal-penetrazzjoni tagħhom kienet pjuttost għolja matul il-perjodu meqjus, peress li żdiedu b'madwar ħames darbiet aktar, kif iddikjarat fil-premessa (124).
                  
               
                     (181)
                  
                  
                     Abbażi ta' dan, l-industrija tal-Unjoni x'aktarx se tkun esposta għal volumi sostanzjali ta' importazzjonijiet mill-Indja bi prezzijiet issusidjati aktar baxxi mill-prezzijiet medji tal-industrija tal-Unjoni, u b'hekk se jdgħajfu s-sitwazzjoni ekonomika tagħha. B'riżultat ta' dan, huwa probabbli li terġa' sseħħ il-ħsara materjali f'każ li jitneħħew l-miżuri kontra l-Indja.
                  
               
                     (182)
                  
                  
                     Wara d-divulgazzjoni, parti interessata ddikjarat li s-suppożizzjoni li l-prezzijiet tal-importazzjoni mill-Indja jonqsu awtomatikament bl-ammont tad-dazju kumpensatorju attwali jekk jitneħħew il-miżuri kontra l-Indja kienet simplifikazzjoni mhux adegwata tad-dinamika kumplessa tas-suq. Il-Kummissjoni l-ewwel tinnota li din il-parti ma żviluppatx l-istqarrija tagħha biex tispjega x'inhuma dawn id-dinamiċi tas-suq u kif dawn fil-fatt ikollhom impatt fuq il-prezzijiet tal-importazzjoni, u lanqas ma tissuġġerixxi prezz ta' importazzjoni xieraq għall-kalkolu tat-twaqqigħ tal-prezz. Il-Kummissjoni tinnota wkoll li hija prassi standard li jitqies il-prezz tal-importazzjoni tal-prodott li qed jiġi rieżaminat fl-UE matul il-perjodu tal-investigazzjoni għal rieżami biex jiġi stabbilit il-livell probabbli tal-prezz tal-prodott li qed jiġi rieżaminat jekk il-miżuri jitħassru. Barra minn hekk, il-PET bħala prodott ta' komodità u filwaqt li jitqies is-sehem tal-importazzjonijiet u l-għadd ta' parteċipanti fis-suq, is-suq tal-PET fl-UE huwa meqjus bħala kompetittiv u dawn il-livelli ta' prezzijiet x'aktarx li jkunu applikabbli. Il-konstatazzjoni tal-parti kienet għalhekk miċħuda.
                  
               (d)   
               L-eżistenza ta' miżuri li jirrestrinġu l-kummerċ f'pajjiżi terzi oħra fuq l-esportazzjonijiet tal-PET mill-Indja
            
         
         
                     (183)
                  
                  
                     L-eżistenza ta' miżuri li jħarsu l-kummerċ f'pajjiżi terzi hija wkoll indikazzjoni li l-imġiba tal-esportaturi Indjani fir-rigward tal-ipprezzar x'aktarx tiġi replikata fis-suq tal-Unjoni.
                  
               
                     (184)
                  
                  
                     Pereżempju, il-miżuri li jħarsu l-kummerċ kontra l-importazzjonijiet Indjani huma bħalissa fis-seħħ fl-Arġentina, il-Brażil u l-Istati Uniti (27). Il-limitazzjonijiet f'dawn is-swieq tal-esportazzjoni fir-rigward tal-Indja huma indikazzjoni oħra li s-suq tal-Unjoni x'aktarx ikun fil-mira f'każ li l-miżuri jtħallew jiskadu.
                  
               
                     (185)
                  
                  
                     Xi partijiet interessati sostnew li t-Tribunal tal-Kummerċ Internazzjonali tal-Kanada reċentement neħħa l-miżuri li jħarsu l-kummerċ fuq il-PET miċ-Ċina, l-Indja, l-Oman u l-Pakistan, billi sab li “id-dumping u s-sussidjar tal-oġġetti msemmija hawn fuq li joriġinaw miċ-Ċina u mill-Indja jew li jiġu esportati minnhom ... ma kkawżawx ħsara u mhumiex qed jheddu li jikkawżaw ħsara lill-industrija domestika.” (28).
                  
               
                     (186)
                  
                  
                     Il-Kummissjoni nnutat li dik is-sejba tat-Tribunal tal-Kummerċ Internazzjonali tal-Kanada kienet limitata għall-fatti u għaċ-ċirkostanzi tal-investigazzjoni li twettqet mill-awtoritajiet Kanadiżi. Is-sejbiet tal-investigazzjonijiet antidumping/kontra s-sussidji għal suq ieħor, f'punt ta' żmien differenti, li twettqu minn awtorità differenti huma speċifiċi għas-suq u għall-industrija individwali kkonċernati. Dawn is-sejbiet la huma relatati mas-suq tal-Unjoni u lanqas ma' din l-investigazzjoni tar-rieżami. Fuq din il-bażi, l-argument tal-partijiet kellu jiġi miċħud.
                  
               
                     (187)
                  
                  
                     Wara d-divulgazzjoni, parti interessata ddikjarat li l-approċċ tal-Kummissjoni fir-rigward ta' investigazzjonijiet minn pajjiżi terzi ma kienx koerenti peress li kien qed jittratta s-sejba negattiva tat-Tribunal tal-Kummerċ Internazzjonali Kanadiż b'mod differenti mill-miżuri eżistenti fl-Arġentina, il-Brażil u l-Istati Uniti msemmija fil-premessa (184).
                  
               
                     (188)
                  
                  
                     Għandu jiġi nnutat li l-eżistenza ta' miżuri restrittivi għall-kummerċ f'pajjiżi terzi oħra dwar esportazzjonijiet ta' PET mill-Indja ma tistax tiġi kkontestata u li dawn jillimitaw l-esportazzjonijiet tal-PET mill-Indja lejn dawn il-pajjiżi. Fir-rigward tad-dikjarazjonijiet dwar is-sejbiet tat-Tribunal Internazzjonali tal-Kummerċ Kanadiż, ta' min jinnota li l-kompetenza tat-Tribunal tal-Kummerċ Internazzjonali Kanadiż fl-investigazzjonijiet dwar ir-rimedju kummerċjali tikkonċerna d-determinazzjoni tad-dannu għas-suq domestiku, filwaqt li l-Aġenzija għas-Servizzi tal-Fruntiera tal-Kanada hija kompetenti għal sejbiet dwar l-eżistenza ta' dumping u sussidjar fil-Kanada. F'dan il-proċediment, l-Aġenzija għas-Servizzi tal-Fruntiera tal-Kanada kkonkludiet li l-importazzjonijiet Indjani fil-Kanada kienu tabilħaqq saru bi prezzijiet oġġett ta' dumping u ssussidjati, u li kienu qed iwaqqgħu l-prezzijiet domestiċi Kanadiżi. Madankollu, it-Tribunal Internazzjonali tal-Kummerċ Kanadiż ma qiesx li dawn il-prezzijiet kienu ta' ħsara għall-industrija domestika Kanadiża. Il-konklużjonijiet tat-Tribunal Internazzjonali tal-Kummerċ Kanadiż għalhekk huma relatati mas-sitwazzjoni tas-suq u tal-industrija fis-suq Kanadiż għal dak il-perjodu speċifiku u għalhekk ma huma tal-ebda rilevanza għas-sitwazzjoni fis-suq tal-Unjoni għall-PIR tal-investigazzjoni attwali. Fl-istess ħin, il-konklużjoni tal-Aġenzija għas-Servizzi tal-Fruntiera tal-Kanada li l-esportaturi Indjani kienu għadhom qed jesportaw bi prezzijiet oġġett ta' dumping u sussidjati tista' tkun element rilevanti fil-valutazzjoni tal-imġiba tal-ipprezzar inġust tal-esportaturi Indjani, flimkien mal-elementi l-oħra kollha kkunsidrati fl-investigazzjoni dwar l-imġiba probabbli tal-ipprezzar tagħhom fin-nuqqas miżuri. Il-konstatazzjoni tal-parti kienet għalhekk miċħuda.
                  
               4.5.2.   L-impatt fuq l-industrija tal-Unjoni
         
         
                     (189)
                  
                  
                     L-investigazzjoni wriet li l-importazzjonijiet mill-Indja komplew jiġu ssusidjati u li m'hemm l-ebda indikazzjoni li s-sussidjar se jitnaqqas jew jitwaqqaf fil-futur.
                  
               
                     (190)
                  
                  
                     Jista' jkun raġonevolment mistenni li, bħala konsegwenza tal-attraenza tas-suq tal-Unjoni kif deskritt fil-premessa (177), f'każ li l-miżuri jiġu mħassra, mill-inqas parti minn din il-kapaċità ta' riżerva fl-Indja, x'aktarx se tiġi diretta (mill-ġdid) lejn is-suq tal-Unjoni.
                  
               
                     (191)
                  
                  
                     Fil-premessa (181), ġie konkluż li x'aktarx il-produtturi esportaturi mill-Indja se jesportaw kwantitajiet sinifikanti tal-prodott taħt rieżami lejn l-Unjoni f'każ li l-miżuri jitħallew jskadew u li dawn l-esportazzjonijiet se jsiru bi prezzijiet issusidjati.
                  
               
                     (192)
                  
                  
                     F'termini ta' volumi, hemm probabbiltà kbira li l-produtturi esportaturi Indjani se jiksbu aktar sehem mis-suq mill-industrija tal-Unjoni li taffaċċja tnaqqis immedjat fil-volumi tal-bejgħ tagħha u żieda fil-kostijiet fissi għal kull unità tagħha. Tabilħaqq, l-industrija tal-PET hija industrija li tuża kapital kbir li jeħtieġ li żżomm ċertu volum ta' produzzjoni biex iżżomm il-kostijet fissi f'livelli raġonevoli. Iż-żieda fil-kostijiet fissi wara tnaqqis fil-produzzjoni u fil-bejgħ se taffettwa b'mod negattiv il-profitabbiltà. Bħala konsegwenza, il-profitabbiltà tal-industrija tal-Unjoni (li rkuprat biss fl-2017 u li fl-2017 u fil-perjodu tal-investigazzjoni għal rieżami kienet għadha ferm aktar baxxa mil-livell fil-mira) u s-sitwazzjoni ekonomika ġenerali tagħha se jiġu affettwati b'mod negattiv u l-ħsara materjali terġa' sseħħ. Fl-istess ħin, l-industrija tal-Unjoni se tiġi prekluża milli tagħmel l-investimenti meħtieġa fil-PET riċiklat kif imħeġġa mill-Istrateġija Ewropea għall-Plastiks (29).
                  
               
                     (193)
                  
                  
                     Abbażi ta' dak li ssemma hawn fuq, il-Kummissjoni kkonkludiet li hemm probabbiltà kbira ta' rikorrenza ta' ħsara mill-importazzjonijiet Indjani f'każ li l-miżuri jitħassru.
                  
               
                     (194)
                  
                  
                     Il-produtturi esportaturi li kkooperaw mill-Indja sostnew li f'dan il-każ mhuwiex probabbli li terġa' ssir ħsara jekk il-miżuri jiskadu, minħabba l-istruttura (il-konċentrazzjoni u l-integrazzjoni vertikali) tal-industrija tal-Unjoni u, b'mod partikolari, il-pożizzjoni dominanti ta' xi gruppi produtturi fis-suq tal-Unjoni li jikkontrollaw diversi produtturi. F'dan ir-rigward, il-Kummissjoni nnotat, l-ewwel, li s-suq tal-Unjoni huwa suq miftuħ b'diversi produtturi li joperaw barra l-gruppi. Dan huwa wkoll suq kompetittiv b'importazzjonijiet li jammontaw għal aktar minn 20 % tas-sehem mis-suq u l-kompetizzjoni li qed tikber minn parteċipanti ġodda fis-suq bħaċ-Ċina u t-Turkija, li akkwistaw aktar minn 6 % tas-sehem mis-suq matul il-perjodu meqjus. It-tieni, il-konċentrazzjoni hija tipika għal dan it-tip ta' negozju bbażat fuq il-prodott ta' komodità li jiddependi fuq ekonomija ta' skala għall-kompetittività tiegħu. It-tielet, ma nstab li jeżisti l-ebda price leader fis-suq tal-Unjoni. Id-dikjarazzjoni kienet miċħuda abbażi dan t'hawn fuq.
                  
               
                     (195)
                  
                  
                     Xi partijiet interessati sostnew li l-ebda element ma jappoġġja l-konklużjoni li l-kapaċità ta' esportazzjoni Indjana jista' jkollha fil-mira s-suq tal-Unjoni bi prezzijiet baxxi minħabba li d-domanda domestika fl-Indja qed tikber u hija mistennija li tkompli tikber. Barra minn hekk, iż-żieda fid-domanda għall-PET madwar id-dinja kollha, b'mod partikolari fir-reġjun tal-Asja-Paċifiku, tillimita r-riskju li terġa' ssir il-ħsara.
                  
               
                     (196)
                  
                  
                     Is-sejbiet f'din l-investigazzjoni juru li t-tkabbir previst tal-kapaċità fl-Indja juri eċċess dejjem akbar tal-kapaċità ta' produzzjoni fuq id-domanda domestika. Barra minn hekk, abbażi tas-sejbiet deskritti fil-premessi (177), (183) u (184), is-suq tal-Unjoni għadu attraenti f'termini ta' daqs u prezzijiet. Għalhekk, x'aktarx li l-importazzjonijiet Indjani ssusidjati se jimmiraw lejn is-suq tal-Unjoni f'volumi sostanzjali u bi prezzijiet medji li jkunu taħt dawk tal-industrija tal-Unjoni f'każ li l-miżuri kumpensatorji jitħallew jiskadu. Fuq din il-bażi, l-argumenti tal-partijiet kellhom jiġu miċħuda.
                  
               
                     (197)
                  
                  
                     Wara d-divulgazzjoni, parti interessata ddikjarat li l-importazzjonijiet Indjani ma kkawżawx dannu u x'aktarx li ma jikkawżawx ħsara lill-industrija tal-Unjoni f'każ li l-miżuri jiġu revokati fuq il-bażi li l-importazzjonijiet tal-PET Indjani fis-suq tal-UE kienu se jkunu marġinali u kienu se jkomplu jkunu hekk. Hija argumentat ukoll li l-importazzjonijiet tal-PET mill-Indja żdiedu b'pass ħafna aktar baxx mill-konsum tal-Unjoni matul il-perjodu kkunsidrat u naqsu fl-2018. Barra minn hekk, hija sostniet li l-prezz tal-importazzjoni mill-Indja kien apparagun għoli u ogħla mill-prezz tal-importazzjoni miċ-Ċina.
                  
               
                     (198)
                  
                  
                     Rigward il-volumi u l-prezzijiet tal-importazzjoni tal-PET mill-Indja, kif iddikjarat fil-premessa (124), il-volumi tal-importazzjonijiet mill-Indja żdiedu kważi ħames darbiet matul il-perjodu kkunsidrat, kisbu sehem sinifikanti mis-suq u laħqu 156 675 tunnellata fil-perjodu tal-investigazzjoni għal rieżami. Dawn il-volumi kienu l-ogħla minn meta ġew imposti l-miżuri oriġinali. Konsegwentement, dawn żdiedu b'pass ferm aktar mgħaġġel mill-konsum tal-Unjoni. Barra minn hekk, minħabba li l-perjodu kkunsidrat kien ikopri kwart biss tal-2018 u fin-nuqqas ta' data dwar il-konsum għall-2018, ma setgħet tinħareġ l-ebda konklużjoni mill-volum tal-importazzjoni wara l-perjodu meqjus. L-investigazzjoni wriet ukoll li l-importazzjonijiet mill-Indja komplew jiġu ssussidjati matul il-perjodu tal-investigazzjoni għal rieżami u li l-prezzijiet tal-importazzjonijiet mill-Indja, meta tnaqqas id-dazju kumpensatorju fis-seħħ, kienu jwaqqgħu l-prezzijiet tal-industrija tal-Unjoni bi 3 % bħala medja (ara l-premessa (130)). Abbażi ta' dan, l-asserzjoni ma setgħetx tintlaqa'.
                  
               5.   INTERESSI TAL-UNJONI
         
         
                     (199)
                  
                  
                     Skont l-Artikolu 31 tar-Regolament bażiku, il-Kummissjoni eżaminat jekk iż-żamma tal-miżuri kumpensatorji eżistenti kontra l-Indja tmurx kontra l-interessi tal-Unjoni b'mod ġenerali. Id-determinazzjoni tal-interessi tal-Unjoni kienet ibbażata fuq apprezzament tad-diversi interessi kollha involuti, inklużi dawk tal-industrija tal-Unjoni, tal-fornituri tal-materja prima fl-Unjoni, tal-importaturi u tal-utenti.
                  
               
                     (200)
                  
                  
                     Huwa mfakkar li, fl-investigazzjonijiet oriġinali, kien meqjus li l-adozzjoni tal-miżuri ma tmurx kontra l-interessi tal-Unjoni.
                  
               
                     (201)
                  
                  
                     Il-partijiet interessati kollha ngħataw l-opportunità li jesprimu l-fehmiet tagħhom skont l-Artikolu 31(2) tar-Regolament bażiku.
                  
               
                     (202)
                  
                  
                     Fuq din il-bażi l-Kummissjoni eżaminat jekk, minkejja l-konklużjonijiet dwar il-probabbiltà ta' rikorrenza ta' sussidjar u ħsara, eżistewx raġunijiet konvinċenti li jwasslu għall-konklużjoni li ma kienx fl-interess tal-Unjoni li jinżammu l-miżuri eżistenti.
                  
               5.1.   Interessi tal-industrija tal-Unjoni
         
         
                     (203)
                  
                  
                     It-tkomplija tal-miżuri kumpensatorji fuq l-importazzjonjiet mill-Indja tgħin lill-industrija tal-Unjoni tkompli l-investimenti li għaddejjin bħalissa, b'mod partikolari dawk relatati mal-istrateġija Ewropea għall-plastiks u b'mod partikolari mal-PET riċiklat. It-tkomplija tal-miżuri ssaħħaħ ukoll is-sitwazzjoni ekonomika li ttejbet reċentement tal-industrija tal-Unjoni peress li tgħin biex jiġi evitat li l-industrija tal-Unjoni tkun esposta għall-volumi sostanzjali ta' importazzjonijiet Indjani ssusidjati li jwaqqgħu l-prezzijiet tal-bejgħ tal-industrija tal-Unjoni.
                  
               
                     (204)
                  
                  
                     Għaldaqstant, huwa konkluż li ż-żamma tal-miżuri kumpensatorji kontra l-Indja tkun fl-interess tal-industrija tal-Unjoni.
                  
               5.2.   Interessi tal-fornituri tal-materja prima fl-Unjoni
         
         
                     (205)
                  
                  
                     Il-materja prima ewlenija għall-manifattura tal-prodott taħt rieżami hija l-aċidu tereftaliku ppurifikat - PTA. Fornitur wieħed tal-materja prima kkoopera fl-investigazzjoni billi ssottometta t-tweġiba għall-kwestjonarju. Dan esprima appoġġ għat-tkomplija tal-miżuri.
                  
               
                     (206)
                  
                  
                     Peress li l-PTA m'għandu l-ebda użu ieħor fl-Unjoni ħlief għall-produzzjoni tal-PET, huwa raġonevoli li jiġi preżunt li l-produtturi tal-PTA jiddependu ħafna fuq l-industrija tal-PET.
                  
               5.3.   Interessi tal-importaturi, tan-negozjanti u tal-utenti
         
         
                     (207)
                  
                  
                     L-ebda wieħed mill-importaturi, negozjanti jew/u utenti mhux relatati ma wieġbu għall-kwestjonarju f'dan ir-rieżami. Sbatax-il importatur/utent mhux relatati u assoċjazzjoni waħda tal-utenti esprimew l-oppożizzjoni tagħhom għat-tkomplija tal-miżuri minħabba li dawn jillimitaw il-provvista tal-PET bi prezzijiet tas-suq normali u jagħmlu ħsara lill-kompetittività tal-industrija iktar 'l isfel fil-katina tal-attivitajiet, li timpjega ferm aktar persuni mill-industrija tal-PET fl-Unjoni. Dawn sostnew li l-produzzjoni tal-PET fl-UE ma kinitx biżżejjed u li l-importazzjonijiet tal-PET minn pajjiżi terzi oħra kienu limitati, jiġifieri l-importazzjonijiet mill-Korea u l-Indoneżja li parzjalment jintbagħtu lejn il-Ġappun, wara li f'Diċembru 2017 ġew imposti miżuri antidumping fuq il-PET miċ-Ċina.
                  
               
                     (208)
                  
                  
                     Wara d-divulgazzjoni, bosta partijiet interessati tennew id-dikjarazzjoni tagħhom li l-utenti iktar 'l isfel fil-katina tal-attivitajiet kellhom bżonn il-flessibbiltà biex jakkwistaw il-materjali tagħhom minn diversi sorsi, li l-produzzjoni tal-PET fl-UE ma kinitx biżżejjed u, kif ġie konkluż ukoll fil-premessa (132), li l-volum tal-importazzjonijiet fl-Unjoni mill-pajjiżi terzi l-oħrajn kollha naqas bi 8 % bejn l-2014 u l-perjodu ta' investigazzjoni għal rieżami. Dawn il-partijiet żiedu li ż-żidiet riċenti fl-importazzjonijiet tal-PET mill-Indja kienu xprunati minn ridistribuzzjoni tal-flussi tal-kummerċ tal-PET madwar id-dinja, pereżempju b'materjal Korean mibjugħ b'aktar profitt fil-Ġappun.
                  
               
                     (209)
                  
                  
                     F'dan ir-rigward, għandu jiġi nnotat li l-industrija tal-Unjoni operat bi 88 % tal-kapaċità tal-produzzjoni tagħha fil-perjodu ta' investigazzjoni għal rieżami u li żiedet il-kapaċità tal-produzzjoni tagħha matul il-perjodu meqjus. Fuq din il-bażi, din għandha biżżejjed kapaċità ta' riżerva biex tkopri aktar minn 85 % tal-konsum domestiku attwali totali tal-PET fl-UE. Barra minn hekk, l-importazzjonijiet mill-Indja komplew matul il-perjodu meqjus u segwew tendenza ta' żieda (ara l-premessa (124)). L-importazzjonijiet minn pajjiżi oħra mingħajr miżuri kienu disponibbli wkoll u kellhom sehem mis-suq sinifikanti ta' 18,9 % matul il-perjodu ta' investigazzjoni għal rieżami (ara l-premessa (132)). Barra minn hekk, l-industrija tar-riċiklaġġ tal-PET, imsaħħa mill-Istrateġija Ewropea għall-Plastiks, se tikkostitwixxi sors ieħor ta' PET biex tkopri d-domanda tal-PET fl-Unjoni. Fl-aħħar nett, anki jekk l-esportazzjonijiet tal-PET mill-Korea u mill-Indoneżja lejn il-Ġappun tabilħaqq żdiedu wara l-2017, l-esportazzjonijiet Koreani u Indoneżjani lejn l-UE xorta kienu jirrappreżentaw aktar minn 50 % u 20 %, rispettivament, tal-esportazzjonijiet totali tagħhom ta' PET fl-2018 u ma kien hemm l-ebda sinjal li kwalunkwe tnaqqis ma setax jiġi kkumpensat minn importazzjonijiet minn pajjiżi terzi oħra (30) jew mill-Indja stess, peress li, kif diġà ġie nnutat fil-premessa (124), il-volumi tal-importazzjoni mill-Indja żdiedu għal kważi ħames darbiet matul il-perjodu kkunsidrat, u dan jissarraf f'żieda ta' 3,3 punti perċentwali tas-sehem tagħha mis-suq fl-Unjoni matul l-istess perjodu. L-investigazzjoni sabet li l-volum tal-produzzjoni u tal-esportazzjoni mill-Korea jenħtieġ li jibqa' stabbli (madwar 1 100 elf tunnellata u 800 elf tunnellata rispettivament); il-volum tal-produzzjoni fl-Indoneżja għandu jibqa' stabbli wkoll (b'madwar 400 elf tunnellata), filwaqt li l-volum tal-esportazzjoni mill-Indoneżja jista' jonqos, iżda biss minħabba ż-żieda fid-domanda lokali (31).
                  
               
                     (210)
                  
                  
                     Għalhekk, anke bil-miżuri li huma fis-seħħ għall-Indja, il-provvista tal-PET fl-Unjoni mhijiex limitata u jeżistu prezzijiet tas-suq kompetittivi.
                  
               
                     (211)
                  
                  
                     Barra minn hekk, bosta partijiet interessati ddikjaraw li l-industrija downstream kellha l-problemi biex twassal iż-żidiet fil-prezzijiet tal-materja prima u, kif tennew, l-interessi tal-industrija downstream qabżu l-interessi tal-produtturi tal-PET tal-Unjoni f'termini ta' impjiegi u sinifikananza ekonomika. Kif innutat fil-premessa (206), l-importaturi mhux relatati, in-negozjanti jew/u l-utenti ma rrispondewx għall-kwestjonarju f'dan ir-rieżami biex jissostanzjaw id-dikjarazzjoni fir-rigward tal-effett materjali fuq l-ispejjeż tagħhom. Għaldaqstant, fin-nuqqas ta' kwalunkwe prova rigward il-pretensjonijiet li saru, dawn kellhom jiġu rrifjutati.
                  
               
                     (212)
                  
                  
                     Fuq din il-bażi u f'konformità mal-konklużjonijiet stabbiliti fl-investigazzjonijiet preċenti, huwa mistenni li t-tkomplija tal-miżuri mhux se jkollha impatt negattiv sinifikanti fuq l-utenti u li għalhekk ma hemm l-ebda raġuni b'saħħitha biex jiġi konkluż li mhuwiex fl-interess tal-Unjoni li jiġu estiżi l-miżuri eżistenti għall-Indja.
                  
               5.4.   Konklużjoni dwar l-interessi tal-Unjoni
         
         
                     (213)
                  
                  
                     Fid-dawl ta' dan ta' hawn fuq, il-Kummissjoni kkonkludiet li ma hemm l-ebda raġuni konvinċenti marbuta mal-interessi tal-Unjoni li topponi l-estensjoni tal-miżuri kumpensatorji attwali fuq l-importazzjonijiet mill-Indja.
                  
               6.   MIŻURI KUMPENSATORJI
         
         
                     (214)
                  
                  
                     Il-partijiet interessati kollha ġew infurmati bil-fatti u bil-kunsiderazzjonijiet essenzjali li abbażi tagħhom kien maħsub li jinżammu l-miżuri kumpensatorji li huma fis-seħħ għall-Indja. Huma ngħataw ukoll perjodu li matulu setgħu jressqu kummenti wara din id-divulgazzjoni. Is-sottomissjonijiet u l-kummenti ngħataw il-kunsiderazzjoni dovuta.
                  
               
                     (215)
                  
                  
                     Mill-kunsiderazzjonijiet ta' hawn fuq jirriżulta li, skont l-Artikolu 18(1) tar-Regolament bażiku, il-miżuri kumpensatorji applikabbli għall-importazzjonijiet tal-PET li joriġina mill-Indja, imposti bir-Regolament tal-Kunsill (UE) Nru 461/2013, kif emendat mir-Regolament ta' Implimentazzjoni tal-Kummissjoni (UE) 2018/1468 jenħtieġ li jinżammu.
                  
               
                     (216)
                  
                  
                     Ir-rati tad-dazju kumpensatorju tal-kumpaniji individwali speċifikati f'dan ir-Regolament huma applikabbli biss għall-importazzjonijiet tal-prodott taħt rieżami magħmul minn dawn il-kumpaniji u għalhekk mill-entitajiet legali speċifiċi msemmija. L-importazzjonijiet tal-prodott taħt rieżami manifatturat minn kwalunkwe kumpanija oħra mhux imsemmija speċifikament fil-parti operattiva ta' dan ir-Regolament bl-isem u l-indirizz tagħha, inklużi l-entitajiet relatati ma' dawk imsemmija speċifikament, ma jistgħux jibbenefikaw minn dawn ir-rati u għandhom ikunu soġġetti għar-rata tad-dazju applikabbli għall-“kumpaniji l-oħra kollha”.
                  
               
                     (217)
                  
                  
                     Kull dikjarazzjoni li titlob l-applikazzjoni ta' dawn ir-rati ta' dazju kumpensatorju individwali (pereż. wara bidla fl-isem tal-entità jew wara t-twaqqif ta' entitajiet ġodda tal-produzzjoni jew tal-bejgħ) għandha tiġi indirizzata lill-Kummissjoni (32) flimkien mal-informazzjoni kollha rilevanti, b'mod partikolari kwalunkwe tibdil fl-attivitajiet tal-kumpanija marbuta mal-produzzjoni, mal-bejgħ domestiku u tal-esportazzjoni, assoċjat pereżempju ma' dik il-bidla fl-isem jew dik il-bidla fl-entitajiet tal-produzzjoni jew tal-bejgħ. Jekk ikun xieraq, ir-Regolament se jiġi emendat skont dan bl-aġġornament tal-lista tal-kumpaniji li jkunu qegħdin jibbenefikaw mir-rati tad-dazju individwali.
                  
               
                     (218)
                  
                  
                     Fid-dawl tal-Artikolu 109 tar-Regolament 2018/1046 (33), meta ammont irid jiġi rimborżat wara sentenza tal-Qorti tal-Ġustizzja tal-Unjoni Ewropea, l-imgħax li għandu jitħallas jenħtieġ li jkun ir-rata applikata mill-Bank Ċentrali Ewropew għall-operazzjonijiet ta' rifinanzjament ewlenin tiegħu, kif ippubblikat fis-serje C ta' Il-Ġurnal Uffiċjali tal-Unjoni Ewropea, fis-seħħ fl-ewwel jum kalendarju ta' kull xahar.
                  
               
                     (219)
                  
                  
                     Dan ir-Regolament hu skont l-opinjoni tal-Kumitat li twaqqaf permezz tal-Artikolu 15(1) tar-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (34).
                  
               ADOTTAT DAN IR-REGOLAMENT:
         
            Artikolu 1
            
               1.   Dazju kumpensatorju definittiv huwa b'dan impost fuq l-importazzjonijiet tal-polietilentereftalat li għandu numru ta' viskożità ta' 78 ml/g jew iżjed, skont l-Istandard ISO 1628-5, li bħalissa jaqa' taħt il-kodiċi NM 3907 61 00 u li joriġina mill-Indja.
            
            
               2.   Ir-rata tad-dazju kumpensatorju definittiv applikabbli għall-prezz nett, b'xejn fil-fruntiera tal-Unjoni, qabel id-dazju, tal-prodott deskritt fil-paragrafu 1 u manifatturat mill-kumpaniji elenkati hawn taħt għandha tkun kif ġej:
               
                           Pajjiż
                        
                        
                           Kumpanija
                        
                        
                           Rata tad-dazju
                           (EUR/tunnellata)
                        
                        
                           Il-kodiċi TARIC addizzjonali
                        
                     
                           L-Indja
                        
                        
                           Futura Polyesters Ltd
                        
                        
                           0
                        
                        
                           A184 
                        
                     
                           L-Indja
                        
                        
                           IVL Dhunseri Petrochem Industries Private Limited
                        
                        
                           18,73
                        
                        
                           C380 
                        
                     
                           L-Indja
                        
                        
                           Pearl Engineering Polymers Ltd
                        
                        
                           74,6
                        
                        
                           A182 
                        
                     
                           L-Indja
                        
                        
                           Reliance Industries Limited
                        
                        
                           29,21
                        
                        
                           A181 
                        
                     
                           L-Indja
                        
                        
                           Senpet Ltd
                        
                        
                           22,0
                        
                        
                           A183 
                        
                     
                           L-Indja
                        
                        
                           Il-kumpaniji l-oħra kollha
                        
                        
                           69,4
                        
                        
                           A999 
                        
                     
            
               3.   Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ dwar id-dazji doganali.
            
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-30 ta' Lulju 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 176, 30.6.2016, p. 55.
         
            (2)  Ir-Regolament tal-Kunsill (KE) Nru 2603/2000 tas-27 ta' Novembru 2000 li jimponi taxxa kumpensatorja u l-ġbir definittiv tad-dazji proviżjonali imposti fuq l-importazzjonijiet ta' ċertu tereftalat tal-polietilene li joriġina mill-Indja, Malasja u t-Tajlandja u li jtemm il-proċediment kontra s-sussidji fir-rigward tal-importazzjonijiet ta' ċertu tereftalat tal-polietilene li joriġina mill-Indonesja, r-Repubblika tal-Korea u t-Tajwan, ĠU L 301, 30.11.2000, p. 1.
         
            (3)  Ir-Regolament tal-Kunsill (KE) Nru 1645/2005 tas-6 ta' Ottubru 2005 li jemenda r-Regolament (KE) Nru 2603/2000 li jimponi taxxa kumpensatorja definittiva fuq l-importazzjonijiet ta' ċertu polietilentereftalat li joriġina, inter alia, mill-Indja, ĠU L 266, 11.10.2005, p. 1.
         
            (4)  Ir-Regolament tal-Kunsill (KE) Nru 193/2007 tat-22 ta' Frar 2007 li jimponi dazju kumpensatorju definittiv fuq importazzjonijiet ta' polyethylene terephthalate (PET) li joriġina fl-Indja wara reviżjoni ta' skadenza skond l-Artikolu 18 tar-Regolament (KE) Nru 2026/97, ĠU L 59, 27.2.2007, p. 34.
         
            (5)  Ir-Regolament tal-Kunsill (KE) Nru 1286/2008 tas-16 ta' Diċembru 2008 li jemenda r-Regolament (KE) Nru 193/2007, li jimponi dazju kumpensatorju definittiv fuq importazzjonijiet ta' polyethtlene terephthalate, li joriġina mill-Indja u li jemenda r-Regolament tal-Kunsill (KE) Nru 192/2007 li jimponi dazju anti-dumping definittiv fuq importazzjonijiet ta' ċertu polyethtlene terephthalate, li joriġina, inter alia, fl-Indja, ĠU L 340, 19.12.2008, p. 1.
         
            (6)  Ir-Regolament ta' Implimentazzjoni tal-Kunsill (UE) Nru 906/2011 tat-2 ta' Settembru 2011 li jemenda r-Regolament (KE) Nru 193/2007, li jimponi dazju kumpensatorju definittiv fuq importazzjonijiet ta' polyethylene terephthalate li joriġina fl-Indja, u li jemenda r-Regolament (KE) Nru 192/2007 li jimponi dazju anti-dumping definittiv fuq importazzjonijiet ta' ċertu polyethylene terephthalate li joriġina, inter alia, fl-Indja, ĠU L 232, 9.9.2011, p. 19.
         
            (7)  Ir-Regolament ta' Implimentazzjoni tal-Kunsill (UE) Nru 559/2012 tas-26 ta' Ġunju 2012 li jtemm ir-reviżjoni interim parzjali li tikkonċerna l-miżuri kumpensatorji dwar l-importazzjonijiet ta' ċertu tereftalat tal-poljetilene (PET) li joriġina, inter alia, mill-Indja, ĠU L 168, 28.6.2012, p. 6.
         
            (8)  Ir-Regolament ta' Implimentazzjoni tal-Kunsill (UE) Nru 461/2013 tal-21 ta' Mejju 2013 li jimponi dazju kumpensatorju definittiv fuq l-importazzjonijiet ta' ċertu polietilentereftalatli (PET) li joriġina mill-Indja wara reviżjoni ta' skadenza skont l-Artikolu 18 tar-Regolament (KE) Nru 597/2009, ĠU L 137, 23.5.2013, p. 1.
         
            (9)  Id-Deċiżjoni tal-Kummissjoni 2000/745/KE tad-29 ta' Novembru 2000 li taċċetta l-impenji offruti b'rabta mal-proċedimenti tal-antidumping u kontra s-sussidji fir-rigward ta' importazzjonijiet ta' ċertu polietilentereftalat (PET) li joriġina mill-Indja, l-Indoneżja, il-Malasja u r-Repubblika tal-Korea, it-Tajwan u t-Tajlandja, ĠU L 301, 30.11.2000, p. 88.
         
            (10)  Id-Deċiżjoni ta' Implimentazzjoni tal-Kummissjoni 2014/109/UE tal-4 ta' Frar 2014 li tħassar id-Deċiżjoni 2000/745/KE li taċċetta impenji offruti f'rabta mal-proċedimenti tal-antidumping u kontra s-sussidji fir-rigward ta' importazzjonijiet ta' ċerti polietilentereftalat (PET) li joriġina, inter alia, mill-Indja, ĠU L 59, 28.2.2014, p. 35.
         
            (11)  Ir-Regolament ta' Implimentazzjoni tal-Kummissjoni (UE) 2015/1350 tat-3 ta' Awwissu 2015 li jemenda r-Regolament ta' Implimentazzjoni tal-Kunsill (UE) Nru 461/2013 li jimponi dazju kumpensatorju definittiv fuq l-importazzjonijiet ta' ċertu polietilentereftalat (PET) li joriġina mill-Indja, ĠU L 208, 5.8.2015, p. 10.
         
            (12)  Ir-Regolament ta' Implimentazzjoni tal-Kummissjoni (UE) 2018/1468 tal-1 ta' Ottubru 2018 li jemenda r-Regolament ta' Implimentazzjoni tal-Kunsill (UE) Nru 461/2013 li jimponi dazju kumpensatorju definittiv fuq l-importazzjonijiet ta' ċertu polietilentereftalat (PET) li joriġina mill-Indja, ĠU L 246, 2.10.2018, p. 3.
         
            (13)  Avviż dwar l-iskadenza imminenti ta' ċerti miżuri kontra s-sussidji, ĠU C 279, 23.8.2017, p. 11.
         
            (14)  Notifika ta' bidu ta' reviżjoni ta' skadenza tal-miżuri kumpensatorji applikabbli għall-importazzjonijiet ta' ċertu polietilentereftalat li joriġina mill-Indja (ĠU C 173, 22.5.2018, p.9).
         
            (15)  Notifika ta' bidu dwar rieżami interim parzjali rigward il-miżuri kumpensatorji applikabbli għall-importazzjonijiet ta' ċertu polietilentereftalat li joriġina mill-Indja, ĠU C 111, 25.3.2019, p.47
         
         
            (16)  http://www.cbic.gov.in/htdocs-cbec/customs/cs-act/formatted-htmls/cs-rulee.
         
            (17)  Għandha tiġi ppubblikata fil-Gazzetta tal-Indja, edizzjoni straordinarja, parti ii, taqsima 3, subtaqsima (i)] Notifika tal-Ministeru tal-Finanzi (Dipartiment tad-Dħul) tal-Gvern tal-Indja Nru 88/2017-CUSTOMS (N.T.) New Delhi, il-21 ta' Settembru 2017. Ara http://www.cbic.gov.in/resources//htdocs-cbec/customs/cs-act/notifications/notfns-2017/cs-nt2017/csnt88-2017.pdf.
         
            (18)  Cus. L-20 ta' April, 2001F.NO.605/47/2001-DBK, il-Gvern tal-Indja, il-Ministeru tal-Finanzi, id-Dipartiment tad-Dħul, id-Dikjarazzjoni skont l-Artikolu 12(1)(a)(ii) tar-Regola ta' Restituzzjoni sabiex tintuża r-rata ta' restituzzjoni għall-industriji kollha. Ara b'mod partikolari t-Taqsimiet 2 u 3 tad-Dikjarazzjoni skont l-Artikolu 12(1)(a)(ii) tar-Regola ta' Restituzzjoni sabiex tintuża r-rata ta' restituzzjoni għall-industriji kollha; disponibbli fuq: http://www.cbic.gov.in/htdocs-cbec/customs/cs-circulars/cs-circulars-2001/24-2001-cus.
         
            (19)  In-Notifika Nru 110/2015 – CUSTOMS (N.T.) tal-GOI tas-16 ta' Novembru 2015 tistabbilixxi li r-rata applikabbli tad-DDS fuq il-valur FOB tal-esportazzjonijiet tal-PET (ikklassifikati taħt l-entrata tat-tariffa 390701) hija ta' 1,9 %, b'effett mit-23 ta' Novembru 2015. Ara http://www.cbic.gov.in/htdocs-cbec/customs/cs-act/notifications/notfns-2015/cs-nt2015/csnt110-2015 u l-Anness bl-iskeda http://www.cbic.gov.in/resources//htdocs-cbec/customs/dbk-schdule/dbk-sch2015.pdf.
         
            (20)  In-Notifika Nru 131/2016 – CUSTOMS (N.T.) tal-GOI tal-31 ta' Ottubru 2016 tistabbilixxi li r-rata applikabbli tad-DDS fuq il-valur FOB tal-esportazzjonijiet tal-PET (ikklassifikati taħt l-entrata tat-tariffa 3907) hija ta' 1,5 %, b'effett mill-15 ta' Novembru 2016. Ara http://www.cbic.gov.in/resources//htdocs-cbec/customs/cs-act/notifications/notfns-2016/cs-nt2016/csnt131-u-2016.pdf u l-Anness bl-iskeda http://www.cbic.gov.in/resources//htdocs-cbec/customs/dbk-schdule/dbk-sch2016.pdf.
         
            (21)  Din il-karatteristika hija enfasizzata mill-korp rilevanti tal-leġiżlazzjoni u mir-regoli applikabbli għall-iskema, bħal fiċ-Ċirkolari Nru 24/2001 Cus. L-20 ta' April, 2001 F.NO.605/47/2001-DBK, il-Gvern tal-Indja, il-Ministeru tal-Finanzi, id-Dipartiment tad-Dħul, id-Dikjarazzjoni skont l-Artikolu 12(1)(a)(ii) tar-Regola ta' Restituzzjoni sabiex tintuża r-rata ta' restituzzjoni għall-industriji kollha. C; disponibbli fuq: http://www.cbic.gov.in/htdocs-cbec/customs/cs-circulars/cs-circulars-2001/24-2001-cus, aċċessat fis-7 ta' Ġunju 2018; b'mod partikolari t-Taqsimiet 2 u 3 tad-Dikjarazzjoni skont l-Artikolu 12(1)(a)(ii) tar-Regola ta' Restituzzjoni sabiex tintuża r-rata ta' restituzzjoni għall-industriji kollha.
         
            (22)  Ta' min ifakkar li l-prezz tal-PET huwa ddeterminat b'90 % mill-prezzijiet tal-materja prima, jiġifieri l-aċidu tereftaliku ppurifikat (PTA), li min-naħa tiegħu jvarja abbażi tal-prezzijiet taż-żejt naturali. Dan jikkawża volatilità għolja tal-prezzijiet tal-PET.
         
            (23)  Il-profitt fil-mira ta' 7 % ġie stabbilit fl-investigazzjoni oriġinali, ara l-premessa (349), ĠU L199, 5.8.2000, p. 44.
         
            (24)  Id-Deċiżjoni ta' Implimentazzjoni tal-Kunsill tal-21 ta' Mejju 2013 li tirrifjuta l-proposta għal Regolament ta' Implimentazzjoni tal-Kunsill li jimponi dazju anti-dumping definittiv fuq l-importazzjonijiet ta' ċertu polietilentereftalat li joriġina mill-Indja, it-Tajwan u t-Tajlandja wara reviżjoni ta' skadenza skont l-Artikolu 11(2) tar-Regolament (KE) Nru 1225/2009, u li jtemm il-proċediment tar-reviżjoni ta' skadenza fir-rigward tal-importazzjonijiet ta' ċertu polietilentereftalat li joriġina mill-Indoneżja u l-Malasja, minħabba li l-proposta timponi dazju anti-dumping definittiv fuq l-importazzjonijiet ta' ċertu polietilentereftalat li joriġina mill-Indja, it-Tajwan u t-Tajlandja (2013/226/UE), ĠU L 136, 23.5.2013, p.12.
         
            (25)  Sors: Global Trade Atlas https://www.gtis.com/gta .
         
            (26)  Studji dwar is-suq u t-tbassir miġbur mill-produtturi vverifikati tal-Unjoni (Sorsi: SBA-CCI consultants; Wood Mackenzie Ltd.) u d-data tal-produtturi Indjani li kkooperaw.
         
            (27)  Sors: WTO, Integrated Trade Intelligence Portal (I-TIP).
         
            (28)  Inkjesta, tat-Tribunal tal-Kummerċ Internazzjonali tal-Kanada, dwar jekk id-dumping u s-sussidjar tar-reżina tal-polietilentereftalat (ir-reżina tal-PET), li għandha viskożità intrinsika ta' mill-inqas 0,70 deċilitru għal kull gramma iżda mhux aktar minn 0,88 deċilitru għal kull gramma, inkluża r-reżina tal-PET li fiha diversi addittivi introdotti fil-proċess tal-manifattura, kif ukoll it-taħlitiet tar-reżina verġni tal-PET u tal-PET riċiklat li fihom kontenut tar-reżina verġni tal-PET ta' 50 fil-mija jew aktar skont id-daqs, li joriġinaw mir-Repubblika tal-Poplu taċ-Ċina (iċ-Ċina), ir-Repubblika tal-Indja (l-Indja), is-Saltna tal-Oman (l-Oman) u r-Repubblika Iżlamika tal-Pakistan (il-Pakistan) jew li jiġu esportati minnhom, ikkawżawx ħsara jew qed jheddu li jikkawżaw ħsara lill-industrija domestika, Nru NQ-2017-003. Sors: http://www.citt.gc.ca/en/node/8285#_Toc519504461.
         
            (29)  L-Istrateġija Ewropea għall-plastiks f'ekonomija ċirkolari li ġiet adottata mill-Kummissjoni f'Jannar 2018 għandha l-għan li tillimita t-tniġġis tal-plastik u l-impatti negattivi tiegħu fuq is-saħħa u l-ambjent. Waħda mill-miri ewlenin hija li sal-2030 l-imballaġġ fl-UE jkun magħmul għalkollox minn plastik li jkun 100 % riċiklabbli. L-industrija tal-Unjoni hija mistennija li taqdi rwol ewlieni f'dan il-qafas billi tinvesti fil-PET riċiklat. https://eur-lex.europa.eu/resource.html?uri=cellar:2df5d1d2-fac7-11e7-b8f5-01aa75ed71a1.0001.02/DOC_1&format=PDF
         
            (30)  Sors: Global Trade Atlas https://www.gtis.com/gta .
         
            (31)  Studji dwar is-suq u t-tbassir miġbur mill-produtturi vverifikati tal-Unjoni. Sorsi: SBA-CCI consultants; Wood Mackenzie Ltd.
         
            (32)  Il-Kummissjoni Ewropea, id-Direttorat Ġenerali għall-Kummerċ, Direttorat H, B-1049 Brussell, il-Belġju.
         
            (33)  Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, ĠU L 193, 30.7.2018, p. 1.
         
            (34)  GU L 176, 30.6.2016, p. 21.